
PREDGOVOR HRVATSKOM IZDANJU 


Vrijednost ove knjižice nije u tome što ju je prije 
tridesetak godina sastavio vjeroučitelj koji je upravo 
ovih dana poslao papa Ivan Pavao I. No, nema sumnje 
da je to pridonijelo njezinoj zanimljivosti. Da budemo 
iskreni, za nju smo doznali slušajući i čitajući prve 
izvještaje o životu i radu novoga pape. Tako doznados- 
mo da je u Italiji doživjela već sedam izdanja. Knjižica 
sadrži praktične metodološke i pedagoške upute za vje - 
ronaučni rad s djecom, u prvom redu za one aktivne _ 
vjernike koji nisu primili redovitu teološku i kateheti - 
čarsku naobrazbu, nego se dobrovoljno pod vodstvom 
župnika i kvalificiranijih vjeroučitelja stavljaju u službu 
okupljanja i vođenja vjeronaučnih zajednica. Stručnjak 
će u ovoj knjižici prepoznati sažetak klasične, ali svim 
napredcima otvorene pedagogije i katehetike. Početnik 
će u njoj pronaći neke čvrste i korisne smjernice. Svaki 
zainteresirani vjernik moći će kroz ovu knjižicu barem 
donekle upoznati dušobrižničku ličnost čovjeka što nam 
ga je Providnost upravo postavila na čelo Katoličke 
Crkve . 

Bilo bi žalosno da se naobrazba naših vjeroučitelja 
zaustavi na ovom praktičnom sažetku . Bilo bi dobro 



kad bi svaki koji se u nas bavi katehizacijom barem sve 
ovo djelatno znao. Bila bi šteta da ovu knjižicu ne pro¬ 
čitaju katolički roditelji koji žele djecu kršćanski odgo¬ 
jiti i — uz pomoć svećenika — uspješno ih uvoditi u 
bogatstvo vjerskih istina, sakramenata i življenja vjere. 

Ovaj je naš prijevod načinjen prema petom talijan¬ 
skom izdanju. Izostavili smo samo VI. poglavlje, koje 
prikazuje organizaciju katehetskih ureda pri Svetoj Sto¬ 
lici i pri biskupijama prema pretkoncilskom crkvenom 
zakonodavstvu, što danas nije doslovno aktualno. Izo¬ 
stavili smo također dodatak II, koji prikazuje kako su 
u katoličkoj Italiji uređene škole za (pomoćne) vjerouči¬ 
telje. Donijeli smo, međutim, prvi Dodatak, koji sadrži 
statut Bratovštine kršćanskog nauka. U našoj zemlji for¬ 
malno nemamo takvih bratovština, ali držimo da to mo¬ 
že biti pobudno za postojeća župna vijeća, zajednice tre¬ 
ćih redova i raznih starih bratovština. Uz malo truda 
i umješnosti, mogao bi se na sličan način i kod nas po¬ 
krenuti zauzetiji katehetski rad vjernika laika. 

U Zagrebu, na Malu Gospu 1978. 


Josip Ladika 


L 


KATEKIZAM 


1. Što je katekizam 


1. Katekizam je grčka riječ koja znači: govorenje 
odozgo. Danas se ta riječ upotrebljava u tri značenja: 
a) usmeno poučavanje u vjeri (pohađati »katekizam«); b) 
knjigu koja sadrži vjerske istine na način jednostavan 
i potpun (sastaviti »katekizam«); c) istine sadržane u 
knjizi i iznošene u pouci (»katekizam« nas uči da...) 

2. Najopćenitije je prvo značenje u smislu poučavanja. 

Treba, međutim, držati na umu da je riječ o osobi¬ 
toj pouci: nije to samo poučavanje razuma, nego odga¬ 
janje cijeloga života: ne ide samo za tim da glavu ispu¬ 
ni određenim spoznajama, nego želi prenijeti čvrsta 
uvjerenja, tako živa i jaka da mogu navoditi na dobra 
djela, na življenje kreposti. 

Rastumačit ću što mislim. Imam dva vjeroučitelja: 
prvi dobro govori i tumači, ali ne čini djecu boljom; dru¬ 
gi je manje vješt, ali primjerom, uvjerenjem koje ga 
pokreće, pobudnim riječima zna učiniti da u njegovoj 
školi djeca postaju bolja, oduševljavaju se za pohađanje 
crkve, rado mole. Taj drugi mnogo je vredniji od onoga 
prvog. 

Imam dva dječaka: jedan zna sve naizust i sve ra¬ 
zumije, ali po tome ne živi; drugi malo shvaća, ali se 
trudi da postane bolji, provodi u život ono što je učio. 
Taj je ozbiljno shvatio katekizam. 

3. Pitali su Michelangela: »Kako vam uspijeva stvoriti 
sve te kipove kao da su živi?« On odgovori: »Kipovi su 
već u mramoru. Sve je u tome da ih čovjek iz njega 
izvadi.« 

Djeca su neobrađena kao i mramor. Iz njih se mogu 
izvući vitezovi, junaci, upravo sveci. I to je posao vje¬ 
roučitelja. 

4. Uklonite li katekizam, ne znate koje sredstvo da pri¬ 
mijenite kako bi djeca i odrasli postali bolji. 

Možete se uhvatiti »ljudskoga dostojanstva«. Maleni 
ne znaju što to znači, odrasli to ne shvaćaju ozbiljno. 

Hoćete li se osloniti na »kategorički imperativ«? Sve 
gore od gorega! 

Sasvim je, međutim, drukčije ako malenima i ve¬ 
likima govorite o Bogu koji sve vidi, koji nagrađuje 
i kažnjava, koji je dao svet i nepovrediv zakon, koji daje 
sakramente da ojača našu volju, koja je dobra, ali tako 
slaba i nepostojana. 

5. Znam: neki su učili katekizam, a ipak su postali zli. 

Ali katekizam im je u srce utisnuo barem grižnju 
savjesti. Ta grižnja savjesti neće im dati da mirno gri¬ 
ješe, prije ili poslije obratit će ih na dobro. 

6. Kaže se da su i filozofija i znanost kadre ljude učiniti 
dobrima i plemenitima. 

Ali ne može se to ni usporediti s katekizmom, koji 
ukratko naučava mudrost koja je sadržana u svim bi¬ 
bliotekama, rješava probleme svih filozofija i zadovo¬ 
ljava najbolnija i najteža traženja ljudskoga duha. 

Katekizam tumači zašto se trpi na ovome svijetu, 
kako treba upotrebljavati bogatstva, zašto svi moraju 


raditi. Postavlja za primjer Krista i kaže: U njega se 
ugledajte, on je vaš brat. Želi vam dobro, oprašta vam, 
dolazi živjeti s vama. 

Katekizam neprestano poziva: Budi dobar, budi str¬ 
pljiv, budi čist, opraštaj, ljubi Gospodina! Napokon: ne¬ 
ma na svijetu jače moralne snage od katekizma. 


2. Katekizam je potreban 


7. Zaista šteta što je ta neizmjerna snaga tako malo 
iskorištena! Djeca pomalo uče katekizam; odrasli, zava¬ 
ravajući se da su ga već naučili, ne uče više. Stoga se 
širi nevjerojatno neznanje o vjeri. Ljudi koji poznaju 
znanost i koji su pročitali cijele police knjiga ne znaju 
ništa o kršćanstvu usred kojega žive, nikad ne proči¬ 
taše cijelo Evanđelje, ne razlikuju pogrebni obred od 
mise, itd. 

A što da kažemo o tolikim drugim ljudima koji po¬ 
hađaju crkvu, koji se smatraju pobožnima, a zapravo im 
sasvim nedostaju vjerske spoznaje? Taj svijet misli da 
ima vjeru, a ima samo neku nježnost; u pobožnosti ne 
traži volju Božju, nego dojmove, osjećaje i isprazne za¬ 
nose; ne poznaje pravu pobožnost, nego prakticira go¬ 
milu pobožnosti koje su povezane uz neke formule, uz 
neke brojeve — što je napola kabala (kabala je starin¬ 
sko tajanstveno učenje o značenju nekih brojeva — op. 
prev*.), a napola praznovjerje; ispiažnjuje glavu i srce, 
a opterećuje jedino živce. 

8. Za malu se djecu kaže: »Još su tako mali! Prerano je 
učiti ih o vjeri!« 


9 



Međutim, jedan je odgojitelj majci koja ga je pitala 
kada treba početi s poučavanjem svoga djeteta koje je 
imalo dvije godine, odgovorio: »Odmah! Kasnite naj¬ 
manje tri godine!« Htio je reći da su djeca sposobna za 
vjerske utiske od prvih trenutaka života. 

Drugi odgojitelj, piše da ni kroz četiri godine sve¬ 
učilišta čovjek ne nauči toliko koliko u prve četiri godine 
života. Toliko su prvi utisci odlučni i neizbrisivi. 

9. Ima ih koji s Rousseauom kažu: Želim poštivati slo¬ 
bodu svoga djeteta, ne želim mu nametnuti nikakvu 
vjersku pouku. Kad mu bude dvadeset, sam će izabrati. 

Misle li, međutim, takvi roditelji da su zapravo svo¬ 
joj djeci već sve nametnuli? Život, jer nisu od djece 
tražili dopuštenje da ih rode. Zatim hranu, odjeću, ku¬ 
ću, školu... 

S druge strane: tko će se u dvadesetim godinama 
dati na proučavanje religija? Dvadeset godina! Vrijeme 
tolikih ispita za one što studiraju, vrijeme rada, obrta, 
radionice, ureda. Vrijeme strasti, zabave, sumnji. Tko 
će tada imati volje i vremena da uzima u ruke debele 
knjige, da proučava sve religije svijeta kako bi vidio 
koja je od njih istinita i najbolja? 

Zatim, roditelji ne čekaju da bolesti uđu u tijelo 
njihova djeteta da bi ih onda tjerali lijekovima; nasu¬ 
prot, sve čine da bolesti ne udu u malo tijelo. 

Tako treba činiti i kad je riječ o duši: unijeti u nju 
katekizam, ispuniti je strahom Božjim, da zle navike ne 
uđu. Ne čekati da sve mane uđu pa da imamo priliku 
vjerom ih istjerivati. 

10. Naš dječak treba raditi, mora studirati! Da, ali prije 
svega mora postati dobar, treba ga osigurati protiv svih 
zavođenja i napasti koje ga čekaju. 

Neće Pitagorin poučak ili stolarska klupa ili neka 
diploma obuzdati strasti. 

Taj dječak ide putem na kojem ga čekaju zasjede: 
seks, novine, kino, gostionice . . . Slati dječake i djevojke 
u život bez katekizma bilo bi kao slati vojnike u rat 
bez municije, pripremati ih da budu poraženi i nesretni. 

11. Odrasli se ispričavaju: mi smo već naučili katekizam! 

Da, ali to je bio katekizam za djecu, sastavljen od 
malog broja spoznaja, izražen slikama, riječima i osje¬ 
ćajima prema dječjoj mjeri. Taj je katekizam poticao 
maštu, srce. No sad ste odrasli i treba vam nešto više, 
nešto bitnije, da vam rasvijetli i glavu i život. Sad vam 
trebaju čvrsti i jasni razlozi, uvjerljivi odgovori, kojima 
biste pobjedonosno odbijali napadaje što se sa svih stra¬ 
na dižu protiv vjere. 

Nikada se kao u naše dane nije osjećala potreba 
vjeronauka. 


3. Zakoni o vjeronauku 


12. Nikakvo čudo što su i Božji i ljudski zakoni propi¬ 
sali učenje katekizma. 

Božji zakoni u prvom se redu odnose na biskupe 
i na roditelje. Prvima je Isus rekao: »Idite i naučavajte!« 
Drugima Bog, preko same naravi, kaže: Djeca koju sam 
vam povjerio nisu samo tijela koja treba hraniti i odi¬ 
jevati, nego i duše koje treba odgojiti i uzdignuti. 

Ljudski zakoni pobliže određuju ono što Bog o to¬ 
me hoće. Papa je intervenirao s osam glasovitih kanona 
(1329—1336) »Zakonika crkvenoga prava« i s drugim 
znamenitim dokumentima. Javio se i venetski pokra¬ 
jinski koncil, zatim biskup sa sinodom, onda je država 

izdala zakone o vjeronauku u školama, a organizacije 
Katoličke akcije pravila za svoje članove. 

(To mons. Luciani govori o prilikama u Italiji. U 
SFRJ nema vjeronauka u školama, te je državni zakon 
s obzirom na vjeronauk negativan, dopušta ga jedino 
u crkvenim prostorijama. No naše Biskupske konferen¬ 
cije i svaki biskup napose dali su određene propise za 
održavanje vjeronauka. I svake godine, osobito kad po¬ 
činje škola, biskupi upućuju vjernicima posebna pisma 
pozivajući ih da ozbiljno shvate svoju obvezu da sami 
proširuju svoje vjersko znanje i da svoju djecu šalju 
na vjeronauk. Vjeronauk je najozbiljnija obveza sva¬ 
koga vjernika. Ne slati djecu na vjeronauk ili ne do¬ 
laziti na vjeronauk, to je teško zanemarivanje vjerskih 
dužnosti, grešna nemarnost, koju smo dužni u ispovijedi 
priznati i koju smo dužni popraviti. Jedino u slučaje¬ 
vima kad bi redovito i javno pohađanje vjeronauka uro¬ 
dilo velikim štetama za obitelj, roditelji će, u dogovoru 
sa svećenikom, svoju djecu sami poučavati ili ih posebno 
povjeriti na vjeronauk kojemu svećeniku ili drugoj ko¬ 
joj sposobnoj osobi, služeći se prikladnim knjigama. U 
svakom slučaju takvu će djecu u zgodno vrijeme do¬ 
vesti na ispit svećeniku i dogovoriti se kada će i na koji 
način takva djeca pristupiti sakramentima. — Op. pre¬ 
vodioca.) 

13. Najvažnije odredbe tih ljudskih (crkvenih) zakona 
su ove: 

Vlastita je i teška odgovornost župnika da s najve¬ 
ćom brigom kršćanski narod poučava u katekizmu. Žup¬ 
niku pomažu vjernici dobre volje, na prvom mjestu: re¬ 
dovnici, redovnice, članovi Katoličke akcije i učitelji 
koji predaju vjeronauk u osnovnim školama. 

14. Svaka župa mora imati ove tečajeve katekizma za 
djecu: priprava za prvu pričest; priprava za krizmu; 


12 


nedjeljna župna škola za djecu; praznička škola koja se 
održava u vjeronaučnom domu, u drugim dvoranama ili 
po privatnim kućama. Osim toga treba održavati po¬ 
sebne blagdanske tečajeve vjeronauka za odrasle. Ti se 
održavaju navečer ili uz najposjećeniju misu. 

15. U osnovnim školama katekizam predaje učitelj sat 
i pol tjedno u prva dva razreda, a po dva sata u trećem, 
četvrtom i petom razredu. 

U trećim, četvrtim i petim razredima dopušteno je, 
osim toga, svećeniku da svake godine održi cijeli tečaj 
od dvadeset lekcija. 

(To je stanje u Italiji u vrijeme kad je ova knjižica 
napisana — op. prev.) 

16. Organizacija Katoličke akcije dopunjava te pouke 
godišnjim tečajevima za svoje članove. To su tečajevi 
s određenim programima, koji se završavaju ispitima 
i svjedodžbama, i nagradama na župnoj, biskupijskoj, 
područnoj ili nacionalnoj razini. Ti tečajevi idu od naj- 
osnovnijih spoznaja za najmanje, do testova za dječake 
i djevojčice, za pripravnike i pripravnice, za mladiće 
i djevojke, za muževe i žene, sve do posebnih tečajeva 
za sveučilištarće i diplomirane. Do tridesete godine ži¬ 
vota član Katoličke akcije, ako je bio član od djetinj¬ 
stva, sudjelovao je u 26 tečajeva i prošao 26 ispita 
iz katekizma. 

Pitanja i primjeri 

— Je li katekizam samo naobrazba? (2—3) 

— Je li katekizam koristan? (45) 

— Je li potreban samo djeci? (11) 

— Ima li zakona koji određuju poučavanje kate¬ 
kizma? (12—16) 

— »Moj je dječak već primio prvu pričest. Ne ša¬ 
ljem ga više na vjeronauk.« (10—11) 

— »Moj će sin, bude li htio, učiti to kad odraste.« 

(9) 

II. 


VJEROUČITELJ 


1. Poslanje vjeroučitelja 


1. Murillo je načinio sliku koja se zove »Dječaci sa 
školjkom«. Na mirnoj i vedroj pozadini, dok anđeli 
s visine gledaju i smiješe se, Dječak Isus daje malom 
Ivanu Krstitelju piti iz jedne školjke vodu koju je za¬ 
hvatio iz prebistra potoka koji mu izvire pred nogama. 

Eto vjeroučiteljeva poslanja: poput Isusa davati dje¬ 
ci, katekizmom, vodu vječnoga života. 

2. To je poslanje plemenito. Vjeroučitelj nastavlja djelo 
Isusovo, djelo apostola, svrstava se među biskupe, sve¬ 
ćenike, misionare; pomaže obitelji koja nije uvijek spo¬ 
sobna sama odgojiti djecu; pomaže domovini odgajajući 
joj dobre građane. Osobito pomaže vjeri. Zacijelo, u 
središtu vjere su sveta misa, sakramenti, bogoslužje. 
Dosta je pomisliti kakve tragove ostavlja u čovjeku prva 
pričest, obred vjenčanja, dobro obavljena ispovijed. 

No, što se ubire u prvoj pričesti, u dobro prosla¬ 
vljenom vjenčanju? Ono što je vjeroučitelj posijao. 

A tko ide na misu, na bogoslužja, tko iz njih izvlači 
praktične plodove? Onaj koji se na to pripremi ozbilj¬ 
nim, redovitim katekizmom. 

Tko se ispovijeda iskrenim priznavanjem grijeha, 
pravim kajanjem i čvrstom odlukom? Onaj tko je imao 
dobra vjeroučitelja koji mu je o ispovijedi priopćio spo¬ 
znaje, uvjerenja i dobre navike. 


15 



Veliki ljudi poput Alessandra Volte, Silvija Pellica 
i Cesara Cantua držali su da im je čast kad su mogli 
skoro svake nedjelje tumačiti vjeronauk djeci u župnoj 
crkvi. 

I Napoleon je u posljednjim godinama života kate- 
hizirao. I Karl Albert osobno je svoju djecu poučavao 
kako se treba ispovijedati, pričešćivati, sudjelovati u 
svetoj misi. 

Reče Pijo X.: »Apostolat vjeroučitelja danas je veći 
od svakog drugog apostolata.« 

3. To je poslanje teško. Teškoće dolaze osobito od uče¬ 
nika. Djeca su često površna, nepostojana, nemirna, ras¬ 
tresena mnogim stvarima. Obitelji znaju vrlo malo po¬ 
magati vjeroučitelju, čak mu otežavaju posao i razaraju 
ono što on gradi. 

Druge se teškoće odnose na samog vjeroučitelja, koji 
osjeća da nije dovoljno pripremljen za poučavanje, koji 
nema dosta vremena, boji se vezati, mora se podvrga¬ 
vati naporu pripremanja, teško mu je održavati disci¬ 
plinu itd. I tako katehist gubi hrabrost, to lakše što je 
većim zanosom pristupio tome poslu. Ne vide se plodovi, 
nailazi se na otpore, doživljavaju se razočaranja, gor¬ 
čine, čovjeka hvata volja da^sve to ostavi ... 

4. Ipak, to poslanje donosi plodove. Teškoće se svlada¬ 
vaju. Tko je predan poslu i ustraje i uvijek iznova po¬ 
kušava, i osobito nastoji tako se pripremati da mu pre¬ 
davanja budu dopadljiva, privlačna, uspijeva pobuditi 
dječje zanimanje. 

Plodovi ne mogu izostati. Sigurna je, naime, nagra¬ 
da Gospodina, koji je rekao: »Sve što ste učinili jedno¬ 
me od ovih malenih, meni ste učinili.« I: »Oni koji su 
mnoge učili pravednosti, u vječnosti će zasjati poput 
zvijezda.« 

Međutim, ima uspjeha i ovdje na zemlji. Poljo- 
djelac ubire plodove više mjeseci nakon sjetve. Vjero¬ 
učitelj je također sijač. Često se plod njegova poučavanja 
vidi kasnije, kad njegovi vjeroučenici odrastu, kad za¬ 
padnu u kakvu nevolju, na smrtnoj postelji. Često je pak 
plod vidljiv odmah u djeci koja zaista uče, koja postaju 
bolja i koja su nam zahvalna. 


2. Vjeroučiteljeva svojstva 


Hoće li njegovo poslanje uspjeti ili ne, to zavisi u 
prvom redu o samom vjeroučitelju. Sveti Filip Neri i 
sv. Ivan Bosco' katehizirali su dječake u kojem kutu 
sakristije, bez udobnog prostora, bez nastavnih sred¬ 
stava, a ipak su djecu zanosili kao neki čarobnjaci i 
mijenjali ih. Oni su imali ono što je prije svega po¬ 
trebno: lijepa svojstva koja se mogu ovako izreći: 
vjerska svojstva koja čine kršćanina; 
moralna svojstva koja čine čovjeka; 
profesionalne sposobnosti koje čine učitelja; 
izvanjske sposobnosti koje ne donose ništa novo i 
nisu uopće nenadoknadive, ali daju pun uspjeh već spo¬ 
menutim svojstvima, omogućuju vjeroučitelju da pred 
djecom zablista u punoj svjetlosti kršćanina, čovjeka 
i vjeroučitelja. 


a) Vjernik 

5. Dobro ponašanje. To je temeljno svojstvo. Djeca bolje 
čitaju katehista nego katekizam. Više uče od njegova 

ponašanja nego od njegovih rijeci, više očima nego uši¬ 
ma. Oni su kao spužve: upijaju osobito ono što vide. 
A vide mnogo: imaju vrlo osjetljive antene da osjete 
kakav je katehist sam u sebi. Ako on nije dobar, može 
njegov izvanjski glas govoriti što god hoće, ali iz njega 
izvire mnogo drugih glasova da pcreknu ono što on 
ustima izriče. 

Ne možemo djecu navesti da budu dobrostivi, da 
opraštaju, ako nam je lice obilježeno tvrdim mislima 
srdžbe i osvete. 

Nećemo nikoga lijepim riječima oduševiti za čisto¬ 
ću, ako nam je duh zamračen ružnim navikama i neči¬ 
stim mislima. 

Vjeroučitelj ne može davati ono čega nema; on ne 
predaje čak ni ono što ima ili ono što zna, nego ono što 
sam jest. 

6. Pobožnost. Bog je sebi pridržao da daje duši nadna¬ 
ravni život, to jest milosti i kreposti. Vjeroučitelj je sa¬ 
mo oruđe kojim se Bog služi. Ostane li sjedinjen s Bo¬ 
gom, živeći u stanju milosti, činit će djeci dobro; od¬ 
cijepi li se smrtnim grijehom od Boga, njegovo će djelo 
biti neplodno. 

To je kao s električnom žaruljom: spojena u krug 
struje, ona svijetli; isključena iz toga kruga, ostavlja 
sve u mraku. 

Bilo je vjeroučitelja koji su bez izvanjskih sposob¬ 
nosti, slabo obdareni inteligencijom i oskudne kulture 
ipak postizali čudesne plodove. Imali su duboku pobo¬ 
žnost koja je djeci pribavljala više od sve rječitosti ovo¬ 
ga svijeta. 

To su vjeroučitelji koji nisu samo o Bogu poučavali 
nego su Boga pokazivali i činili da se Bog čuje; poput 
Arškog župnika, o kome se govorilo: > Pođimo vidjeti 
čovjeka kroz kojega se vidi Bog!« 

Ne može se ni pojmiti vjeroučitelj bez prave po- 
božnosti. 

Kako da nekoga privede Božjoj ljubavi ako sam 
ne ljubi? Kako će nekoga učiti moliti i pristupati sa¬ 
kramentima ako sam nema teka za molitvu, ako nije 
oduševljen za svetu službu, ako se površno klanja, križa 
itd.? Pobožnost nije maska koja se može staviti i ski¬ 
nuti. Ona je miris koji izlazi iz duše koja je željna Bogu 
ugađati, a djeca to osjećaju i prepoznaju izvanrednom 
lakoćom. 

Ako djeca osjećaju da su voljena, otvaraju vrata 
svojih srdaca, povjeravaju se, slušaju, daju se uvjeriti 
i čine ono što im se preporuča. 

7. Duboko uvjerenje. Vjeroučitelj mora biti zanosnik, 
duboko uvjeren. Uvjeren da je njegovo poslanje velika 
stvar, da je sve što naučava čista istina, da će djeca, u 
zamahu napora, biti uzdignuta, postati boljom. To uvje¬ 
renje nadahnjuje njegov apostolat; njime će on postati 
umjetnik katekizma; bez njih će biti katehetski obrtnik, 
nesposoban da odgoji i povede. 

Dva planinara penju se na jednu stijenu: prvi iz 
mode, drugi iz sportskog oduševljenja. 

Slušajte ih kad se vrate. »Što sam vidio?« — kaže 
prvi. — »Ah! Ništa osobito: četiri užeta, četiri stabla, 
potoke, polja, komadić neba i ništa više!« I zijevne. 

Drugi kaže: »Što sam vidio? Nezaboravno! Litice, 
i opet litice, i polja, i potoke, i plavetnilo neba, i sunce 
— sve čudesno!« Dok to govori, vidi se kako mu sve te 
divote još blistaju u očima i u duši. 

Ta dvojica govore isto, ali na sasvim različite na¬ 
čine. Prvi nikoga neće navesti da se pokuša penjati; 
drugi će svojim oduševljenjem u drugima zapaliti če¬ 
žnju za vrhuncima, vodit će ih u nove pothvate. 

Tako je i s vjeroučiteljem. Nije dosta da kaže, nego 
govoreći treba da potiče, oduševljava, usmjerava. 

b) Čovjek 


8. Voljeti djecu. Lacorđaire je napisao: »Bog želi da se 
ljudima ne učini nikoje dobro osim iz ljubavi.« Upravo 
je tako. Ako ne osjećaju da su voljeni, ljudi postaju 
nepovjerljivi, rade na silu, zapravo ne rade. 

Sam vjeroučitelj, ako djecu ne voli, nikada neće 
smoći snage da prebrodi neuspjehe, dosade, nezahval¬ 
nosti koje su povezane s njegovom službom; još manje 
će imati snage da ima povjerenja u ljude, da ih shvaća, 
da bude strpljiv. 

9. Strpljivost. Ona je vjeroučitelju zaista potrebita. »S 
djecom« — kaže sveti Franjo Saleški — »treba čašica 
mudrosti, bačva razboritosti i more strpljivosti.« 

To svi znaju tako da narod, kad koji učitelj nema 
uspjeha s djecom, kaže: »Ne uspijeva jer nema strplji¬ 
vosti.« Kad je pak neki učitelj sposoban i vješt, narod 
jednostavno kaže: »Kako li je samo strpljiv!« 

10. Pravednost. Dijete ne podnosi pristranosti i nepra¬ 
vednosti. Kad ih vidi ili mu se čini da ih vidi, trpi, uđa- 
Ijuje se zatvarajući se u sebe. Kad je o tome riječ, ono 
što je za nas ludorija, to za dijete ima izvanrednu va¬ 
žnost. Treba takve stvari izbjegavati nastojeći sa svima 
jednako postupati, čuvajući se simpatija prema boga¬ 
tijima i inteligentnijima, prema onima koji su bolje 
odjeveni itd. Ako nekome treba davati prednost, neka 
to budu siromašniji, nerazvijeniji, zaostali. 

11. Poštivanje istine. Djeca su također izvanredno osjet¬ 
ljiva za istinu. Ona imaju golemo povjerenje u vjero¬ 
učitelja. Stoga si on ni za šalu ne smije dopustiti da 
kaže nešto neistinito, ili dvoznačno. 


U tom pogledu nikada ne može biti prevelika raz¬ 
boritost i skrb da se pred djecom ne izgubi ugled čo¬ 
vjeka od riječi. Kad se, na primjer, pripovijeda, treba 
paziti da se pojedinosti ne mijenjaju. Dijete osobito 
pamti sitne pojedinosti te je zbunjeno ako ih drugi put 
čuje drukčije. U njemu se budi sumnja koja od neva¬ 
žnih pojedinosti lako prelazi na ono bitno, na same 
istine koje mu se predaju. 


c) Stručnjak 

12. Znanje. Da bi se poučavalo, treba znati; da bi se 
poučavalo o jednoj stvari, treba znati tisuću drugih; da 
bi se poučavalo dobro, treba znati izvanredno. 

Evo ljestvice: tko izvanredno zna, poučava dobro; 
tko dobro zna, poučava podnošljivo; tko podnošljivo zna, 
poučava slabo. 

U osnovnoj školi učiteljica ne poučava stvari koje 
bi bile opsežnije ili teže od istina iz katekizma. Ipak 
se od takve učiteljice traži najmanje trinaest godina 
studija, traži se da položi teške ispite. 

Kaže se: Oh! Pa riječ je o djeci! 

Da, upravo je zbog toga potrebno znati i imati vrlo 
jasne i točne spoznaje. Inače se ne može govoriti na lak 
i jednostavan način. 

Evo što se događa kad vjeroučitelj malo zna: u 
dječje glavice ulaze zablude, sumnje i smućenost; vjero¬ 
učitelj govori i ide dalje, ali bez neusiljenosti, bez živah- 
nosti, bez samopouzdanja; dječaci opaze kako mu je 
znanje nesigurno — zbogom učiteljev ugled! 

13. Znati poučavati, to nije isto što i znati. Jedno je 
imati misli u svojoj glavi, a drugo prenositi ih u glave 
drugih. 

Ima pravih bunara mudrosti koji se ne znaju dru¬ 
gima priopćiti. 

Ima govornika koji izvanredno govore odraslima, 
a nisu u stanju pobuditi pozornost u djece. 

Ima također učitelja koji su sposobni djeci dobro 
predavati povijest i zemljopis, ali nisu sposobni preda¬ 
vati vjeronauk, jer taj predmet ima sasvim vlastite 
teškoće. Prema tome, nije dosta da vjeroučitelj zna, da 
ima znanje, nego mora imati sposobnost da svoje znanje 
malenima preda didaktikom, upravo, katehetičarskom 
didaktikom. 

14. Da bi se postigla ta sposobnost, vrlo je korisno imati: 

1) smisao za prilagođivanje, tj. da se svoj govor mo¬ 
že prilagoditi onome tko ga sluša. Drukčije se govori 
djeci različite dobi. I kad je riječ o djeci iste dobi, druk¬ 
čije se govori inteligentnijoj, a drukčije manje inteli¬ 
gentnoj djeci. Uvijek treba nastojati da se iznose lakše 
stvari, i o teškim stvarima da se govori na lak način. 
Predmet uvijek treba prikazati s privlačne strane, da se 
djeci dopadne i da ga zavole. 

2) jasnoću; malo ideja, ali da su zorne i da se 
pamte. Bolje je malo ali dobro nego mnogo a zbrkano. 
Treba upotrebljavati lake riječi koje djeca već poznaju 
i razumiju, riječi konkretne i, ako je samo moguće, po¬ 
praćene slikama. Ne valja reći: »Božja mudrost«, bolje je: 
»Bog se sjajno snalazi« ili »Bog je fantastično vješt«. 
Nećemo reči: »Perica se zastidio«, nego: »Perica je po¬ 
crvenio od stida.« Još bolje: »Perica je od stida pocrvenio 
kao paprika.« 

3) znati pripovijedati; to je jedna od najboljih spo¬ 
sobnosti za uspjeh kod djece koja su željna priča te 
pohlepno gutaju pripovijesti koje im se pripovijedaju 
skladno i opširno. 

d) Izgled i ponašanje 

15. Dijete je strašan karikaturist. Ono odmah otkrije ako 
u vjeroučitelju ima išta čemu se može narugati. 

No, sve što je izvanredno, svaka vještina, skladnost, 
umiljatost osvaja i zanosi dijete. 

Malo treba da djeci postanemo ruglo, također malo 
da se s nama oduševe. 

Zbog toga treba da vjeroučitelj bdije i pazi na svoju 
vanjštinu. 

16. Paziti na izraz lica. Djeca ga promatraju, iz njega 
čitaju misli koje su riječima nepriopćive, osobito osje¬ 
ćaje što ih vjeroučitelj prema njima gaji. 

Stoga, nipošto strašno lice! Nikakve pretjerane ža- 
lostljivosti, dijete to shvaća kao zloću. Imamo li muka, 
proživljavamo li teške trenutke, ne dajmo da to djeca 
opažaju. Ako u nama grmi i kiši, neka nam lice ostane 
vedro, tako smireno da djeca kažu: vjeroučitelju je 
s nama lijepo, on je dobar, on nas veli. 

17. Važan je i pogled. Djeci više govore vjeroučiteljeve 
oči nego njegova usta. U očima vide nijanse riječi. 
S druge strane, oči su one s kojima on vlada i pokazuje 
da želi gospodariti situacijom. Budno oko prodorna i 
oštra pogleda impresionira i ukroćuje. 

18. Paziti na pokrete. Prirodni i trijezni pokreti oži¬ 
vi j uju riječ i čine je privlačnom, csobito kod djece koja 
su navikla riječi što im nedostaju nadomještati živahnim 
pokretima lica, stavljajući u pokret oči, ruke, stas, glas, 
cijelo tijelo. Ako su nam pak pokieti mehanički i ne¬ 
spretni, postajemo smiješnima djeca se rastresu. 

19. Osobitu skrb valja posvetiti glasu. Najmanje što se 
traži jest to da se riječi dobro artikuliraju, bez brzanja, 

bez gutanja slova, bez mucanja. Ne zaglušivati vikom, 
također ne govoriti odviše nisko, među zubima, tako da 
djeca ne shvaćaju ili se moraju naprezati da shvate. 

Ispočetka se govori polako da se privuče pozornost; 
onda se glas diže i spušta, izmjenjuje se tihi i jaki glas, 
na nekim se mjestima uspori, na. nekim ubrza. 

Tko ima lijepu boju glasa, to mu može biti od velike 
koristi. Ugodan glas, pobuđujući zanos i pobožnost, može 
i najobičnije stvari učiniti privlačnima, poput dobrih 
vila što u pričama pretvaraju pastirice u princeze. 

Upotrebljava li vjeroučitelj koju poštapalicu, neku 
riječ ili izraz koje voli često ponavljati? Neka dobro pazi, 
inače će to opaziti učenici, koji će na kraju sata točno 
znati je li pedeset ili šezdeset puta izrekao »sve u sve¬ 
mu«, »zar ne«, »kako da kažem« ili druge takve bisere. 

20. Vanjski izgled također je važan. Pretjerana elegan¬ 
cija, mirisne vodice, puder, ruž, razmetanje vjeroučitelja 
(ili vjeroučiteljice) navest će djecu da mu se smiju, ali 
površnost i neurednost također će na njih loše djelovati. 

Polazeći na predavanje katekizma ide se na važan 
posao. Stoga se treba i dolično odjenuti, uredno poče¬ 
šljati, neka u tome ne uzmanjka osobni stil. To za¬ 
služuje katekizam, zaslužuju to i djeca. 

21. Napokon, ako vjeroučitelj ima neke sposobnosti koje 
će izazvati divljenje ili sklonost učenika, neka ih ne 
krije, nego neka ih iskoristi za uspjeh pouke. 

Ako je, na primjer, sposoban nogometni vratar, treba 
li da to djeca doznaju? Neka samo bude vratar, neka 
sudjeluje na utakmicama, neka i na taj način stječe 
ugled kod djece. Zna li lijepo pjevati, zna li crtati? Neka 
slobodno kojiput pokaže te svoje sposobnosti, ne da se 
napravi važan, nego da učini dobro. 

3. Kako se postaje vjeroučitelj 


22. Da bi netko postao dobar vjeroučitelj, traži se neki 
minimum prirođenih darova, odnosno određena naravna 
prikladnost za zvanje odgojitelja. 

Kajo, doista dobar mladić, ali slaba pamćenja, koji 
govoreći muca i zapleće se, nije za vjeroučitelja. 

Sempronije je nervozan, razdražljiv, svaki čas, bez 
prava razloga, dijeli pljuske. Ni on nije za taj posao. 

Ticije je izvanredno bojažljiv, dok govori djeci, za¬ 
tvara oči, ne usuđuje se ljude gledati u lice. Takav bi 
mogao voditi razred samo ako se doista izmijeni. 

Zaključujemo, dakle, da za formaciju dobrog vjero¬ 
učitelj a ^mnogo znači dobra volja, čvrsta ustrajnost, stu¬ 
dij, vježbanje; ali sve to uz uvjet da u čovjeku postoji 
određena osnovica prirodnih sposobnosti. 

23. Religiozna i moralna svojstva stječu se molitvom, 
primanjem sakramenata, razmatranjem, trajnim napo¬ 
rom oko izgradnje veselog, strpljivog, čestitog i optimi¬ 
stičkog karaktera. Bez molitvenog razmatranja uvjere¬ 
nja neće do temelja prožeti dušu. Mnogo vrijedi i praksa 
ispita savjesti i jedan dan sabranosti u mjesecu. 

24. Odgovarajuće znanje stječe se marljivim i ustraj¬ 
nim studijem katekizma. 

Nije dosta završiti studij, treba još studirati, s opšir¬ 
nijim i boljim tekstovima, nikad ne reći da je dosta, 
i studirati s pozornim razmišljanjem. 

Zacijelo se ne traži da svaki vjeroučitelj zna sve što 
mora znati župnik, ali je izvjesno da onaj tko druge po¬ 
učava, ma koliko je učio, nikada ne zna dovoljno. 

25. Didaktička sposobnost, vještina poučavanja, stječe 
se prije svega praksom. Pogrešno je reći: pohađam te¬ 
čaj, učim traktat o pedagogiji, i time sam osposobljen 
za poučavanje. Učitelj se postaje samo poučavanjem. 

Dobra je stvar pohađati tečaj i proučavati traktat, 
ali uz uvjet da se odmah u praksi primjenjuje ono što 
se pročita. Kad se stvar iskuša u praksi, treba se vra¬ 
titi predavanju i knjizi, da bi se vidjelo gdje je naš po¬ 
stupak bio ispravan a gdje smo pogriješili. 

Rečeno je: prvih deset godina učitelj poučava na ra¬ 
čun učenika. To je, možda, pretjerano, ali ostaje činje- > 
nica da se u »zanatu« poučavanja vrlo dugo ostaje 
»šegrt«. 

26. I kad je čovjek već u praksi, i kad već ima ponešto 
iskustva, boji se i osjeća stalnu potrebu da uči. Dolaze 
nova djeca, razredi se obnavljaju. Vjeroučitelj se mora 
također obnavljati, a ne usidriti se i reći: sad mi je 
dosta. 

27. Osim tečajeva za katehiste treba, koliko je god mo¬ 
guće, sudjelovati na skupovima, na katehetskim »dani¬ 
ma«. Dobro je čuti što kažu iskusni vjeroučitelji. Oni 
mogu iznijeti iskustva kojih u knjigama nema. Još je 
bolje slušati kako oni održavaju vjeronauk sa svojim 
vjeroučenicima. Izvrsno je pretplatiti se na koii kate¬ 
hetski časopis (»Sussidi«, »Catechesi«, »Via, Verita e 
Vita« — savjetuje mons. Luciani svoje čitatelje, a mi 
moramo priznati da u ovom času, dok ovo izdajemo, 
nemamo još specijaliziranog katehetskog časopisa, no 
svaki će vjeroučitelj naći mnogo vrijednih i aktualnih 
članaka u zbornicima naših katehetskih škola — op. 
prev.), imati na raspolaganju katehetsku knjižnicu koja 
je opskrbljena tekstovima, nacrtima i časopisima. 

Osim svega toga valja se potruditi i načiniti vlastitu 
zbirku primjera, pripovijesti, crteža. Istina je da se već 
nacie u prodaji takvih gotovih zbirki, ali to je nešto 
općenito i ne mora uvijek biti prikladno upravo za naše 
vjeroučenike niti za naš osobni temperament. Treba 
imati na raspolaganju vlastitu građu koju smo u praksi 
provjerili, za koju već znamo da odgovara. 

Tu građu treba pripremati malo po malo. Cuo sam 
zgodan primjer u nekoj propovijedi. Zašto ga ne bih 
pribilježio? Kod kuće ga zabilježim i.spremim. Već su¬ 
tra ga mogu upotrijebiti. 

Čitam neku dobru pripovijest. Hajde, zabilježi za sebe 
koju rečenicu. Sutra ću je ponoviti svojim učenicima. 
Tako se obogaćujemo dobrom građom. 

Pitanja i primjeri 

— Zašto je velika stvar katehizirati? (2) 

— Je li lako katehizirati? (3) 

— »Više ne katehiziram: i tako nemam uspjeha.« (4) 

— Zašto je važno dobro ponašanje? (5) 

— Koja se moralna svojstva traže od vjeroučitelja 7 

( 8 - 11 ) 

— Koja su svojstva katehete kao stručnjaka? (12—13) 

— Zašto treba paziti i na svoju vanjštinu? (15) 

»Dosta je da vršim svoju dužnost za vrijeme pre¬ 
davanja.« (6) 

— »Neke učenike nikada ne ispitujem.« Je li to do¬ 
bro? (10) 

»Dosta znam da mogu držati vjeronauk šačici ba- 
lavaca!« (12) 

Kojim se sredstvima vjeroučitelj služi da postane 
sve prikladniji? (23—27) 

Može li svatko biti vjeroučitelj? (22) 

Je li korisna katehetska škola? (24—25) 


III. 


VJEROUČENIK 


1. Dijete treba upoznati 


1. Sto mora znati učitelj da bi dječaka mogao poučavati 
u latinskom jeziku? 

— Treba znati latinski! — odgovorio bi Nijemac. 

Mora poznavati dječaka! — odgovorio je Ameri¬ 
kanac Stanley Hali. 

A mi kažemo: treba poznavati i jedno i drugo: latin¬ 
ski i dječaka. 

Doista: prije sjetve poljodjelac mora poznavati ne 
samo sjeme nego i kakvoću zemlje kojoj će to sjeme 
povjeriti. 

I tesar mora poznavati svojstva drva. Neće od treš- 
njeva drva načiniti držalo za motiku ili par drvenih 
sandala. 

Tako i vjeroučitelj koji »obrađuje« dijete, mora to 
dijete poznavati. 

2' V f ika J e Pogreška smatrati da je dijete posve slično 
odraslom čovjeku, samo nešto manje, s manje znanja 
i iskustva. 

Gledajte dijete kroz dalekozor, povećalom: učinit će 
vam se veliko poput odraslog čovjeka; ali pogledajte 
, a , “Oda, kak ° poskakuje, kako se smije — sasvim 
drukčije nego odrasli. 

Dijete ne uči kao što mi učimo; ne može uvijek 
činiti ono što mi činimo: nešto što se nama sviđa, njemu 
se doista može ne sviđati, čak mu može biti odvratno. 

Treba ga poznavati, znati njegov ukus, njegove mo¬ 
gućnosti, da bi se moglo s njim razumno raditi, prila¬ 
goditi njemu naše poučavanje i potaknuti ga na su¬ 
radnju. 

3 Jedan je ribar jako volio jagode. Pođe na rijeku, 
natakne jagodu na udicu govoreći: Sviđa se meni, svi- 
đat će se i ribama! Ali ribama se jagode uopće nisu 
sviđale. One bi radije crva, a taj ribar nije mogao crva 
m smisliti. Tako se dogodilo da su ribe obilazile udicu, 
a ribar je ostao praznih ruku. 

Zamijenite u tom primjeru ribara s vjeroučiteljem, 
ribice s vjeroučenicima, pa zamislite što se događa kad 
se vjeroučitelj ne potrudi saznati ukuse svojih vjero- 
učenika kako bi se njima prilagodio. 

4. Nije dosta poznavati djecu uopće, nego treba upo¬ 
znati svako pojedino napose, jer među njima ni dvo¬ 
je nije sasvim jednako. 

Rečeno je: »Svako je dijete original, riječ Božja koja 
se nikad ne ponavlja.« 

Treba dodati: svako dijete ima i više izdanja samoga 
sebe. Stoga ga nikad ne možemo dovoljno upoznati niti 
smijemo prestati proučavati ga. 

5. Kako živi dijete od nekoliko mjeseci? Hrani se, plače 
— a gotovo sve preostalo vrijeme troši na spavanje. 
Spava se od umora, od iscrpljenosti. Pa što je to dijete 
uradilo da je stalno umorno? Nešto sasvim jednostavno: 
ono raste, razvija se. I to ga umara. 


30 


No kad to dijete postane dječak ili djevojčica, umor 
postaje veći, jer se tjelesnom rastu dodaje trčanje i ska¬ 
kanje bez kraja i konca. 

Vjeroučitelj, mora imati na pameti da dijete nema 
samo dušu nego i tijelo koje se stalno umara. Držeći 
to na umu, vjeroučitelj će moći shvatiti i suosjećati s 
odleđenim dječjim ponašanjem, da ih ne zamara od¬ 
više ni predugo, da od njih ne traži nešto što ona ne 
mogu dati. 

6 Rousseau je napisao: Dijete je dobro, pravi anđeo. 
Luther je prije njega rekao: Ni govora, ono je živo¬ 
tinja. 

Lamartine je mnogo točnije napisao: To je anđeo koji 
je pao s neba. Anđeo, ali s polomljenim krilima, koji će 
uzlijetati prema visinama, prema dobru, i to s naporom, 
kad mu netko pomogne da se pridigne. Ono ima dobre 
sposobnosti koje može razviti, ali ima i zle sklonosti za 
koje treba širom otvoriti oči. 

7. Kad je^ riječ o krštenom djetetu, u njemu je, osim 
tijela i duše, još jedna stvarnost na koju treba računati: 
milost koja mu je u dušu usađena sakramentom krsta 
zajedno s krepostima vjere, ufanja i ljubavi. 

Sve su to stvarnosti koje ne vidimo ali koje postoje 
te iznutra pomažu vjeroučiteljev pothvat. 

Netko će reći: Maleni ne mogu shvatiti neke formule 
neke pojmove. 

Odgovaramo: Sami od sebe, uz pomoć samo narav¬ 
nih metoda — zaista ne. Ali uz pomoć Milosti i Vjere, 
vrhunaravnom pedagogijom — da. 

8. Da zaključimo. Dijete treba poznavati. I to ne samo 
općenito, nego svako dijete napose, vodeći računa ne 
samo o duši nego i o tijelu; ne samo o vidljivim nego 
1 o nevidljivim, vrhunaravnim elementima. 

2. Kako upoznati dijete 


9. I mi smo bili djeca: neke smo stvari iskusili, dobro 
ih se sjećamo. Sjećamo se što nam se nije sviđalo, što 
nas je plašilo, što nam je bilo dosadno. 

Šutjeti, sjediti, biti nepokretan pola sata, na pri¬ 
mjer, to je za nas bilo pravo mučenje. Tri minute mo¬ 
litve činile su nam se dugačke kao pola sata. A pola 
dana igre, na trgu ili na ulici, to nam je protjecalo kao 
jedna minuta. Baš tako to doživljavaju i sadašnja djeca. 

Eto, dakle, prvoga puta za upoznavanje djece: nad- 
viti se nad sebe, sjetiti se djece kakvi smo mi nekada 
bili, da bismo shvatili djecu kakva su danas. 

10. Drugi put predstavljaju knjige. Ima takvih knjiga 
koje proučavaju i opisuju djecu, ima takvih pedagoških 
i psiholoških tekstova. Ponajviše su ih pisali ljudi koji 
su proveli život među djecom. U takvim knjigama vje¬ 
roučitelj može mnogo toga pronaći što sam nikada ne 
bi otkrio ili bi otkrio nakon mnogo vremena. 

Ima i takvih knjiga koje opisuju djetinjstvo svetaca 
i velikana. I te knjige mogu za vjeroučitelja biti vrlo 
korisne. 

11. Treći i najbolji put je samo dijete. Ono će se pred 
nama svojim postupcima otvarati kao knjiga, kao da 
nam govori: Želite li me upoznati, čitajte me. 

Čita se promatrajući dijete: njegovo držanje, njego¬ 
ve postupke, pokrete, riječi, djela, prkosnu šutnju, nje¬ 
gov plač, igre koje voli, prijatelje s kojima se druži. Sve 
su to stvari koje, ako ih dobro promatramo i o njima 
razmislimo, trebaju pomoći da upoznamo ukuse, težnje, 
hirove, dobra svojstva, temperament. 

Najprikladniji trenuci za promatranje jesu oni kad 
dijete nije svjesno da ga promatramo: u igri, na ulici, 
na šetnji, u časovima oduševljenja, potištenosti, itd. 

12. Dijete se »čita« i tako da ga slušamo. Govoreći s 
nama, dijete čini dvoje: otkriva se i poučava nas. 

Mi doista imamo što od djeteta naučiti: njegov način 
izražavanja, njegove jednostavne i slikovite izraze, nje¬ 
gove djetinjaste riječi. To su, međutim, riječi i izrazi 
kojima se moramo i mi služiti želimo li da nas dijete 
shvati i da bude pozorno na naš govor. 

13. Međutim, promatranje samoga djeteta nije potpuno 
ako ga ne proširimo i na okolinu u kojoj dijete živi: na 
obitelj, na mjesto ili gradsku četvrt, na školu. 

Liječnik ne gleda samo jesu li pacijentova pluća u 
redu: želi znati i kakav je zrak što ga taj pacijent redo¬ 
vito udiše. 

Ima djece koja su obdarena dobrim svojstvima, ali 
u svojim kućama uđišu ozračje koje je izopačeno psov¬ 
kama i zlim razgovorima, još gorim primjerima. Vjero¬ 
učitelj mora na sve to računati kako bi se mogao u- 
smjeriti. 

14. Tko bi htio baš do dna proučiti jedno dijete, morao 
bi se sjetiti »Piramide« od Nicola Pende. 

Da bismo upoznali četverostranu piramidu, treba upo¬ 
znati svaku od četiri strane i još osnovicu. No, to smo 
i sami znali. Ali dijete — reče Pende — doslovno je 
nalik piramidi: ima osnovicu, bazu, koja je sastavljena 
od baštinjenih sklonosti, i četiri strane, a te su: 

1) vanjski lik (morfološki aspekt); 2) unutrašnji tje¬ 
lesni sokovi (endokrinološki aspekt); u duši pak: 3) mo¬ 
ralni i 4) intelektualni aspekt. 

Proučavajući, dakle, roditelje i obitelj vjeroučenika, 
može se nešto saznati o njegovim sklonostima; prouča¬ 
vajući njegovo tijelo, upoznajemo* kakav mu može biti 
temperament; proučavajući njegova duševna svojstva, 
možemo odmjeriti njegove sposobnosti. 

No, malo ih je koji su u stanju provesti sva ta pro¬ 
učavanja, jer to postaje zamršeno kad je riječ o pro¬ 
učavanju morfoloških i hormonalnih svojstava. Posebno 
se traži fina osjetljivost kad se želi zadirati u obiteljske 
tajne. 

Mi ćemo se ovdje zadovoljiti s nekoliko lakših i prak¬ 
tičnih spoznaja, naglašavajući da se one odnose uvijek 
na jednu od slijedećih razdoblja djetetova života: dje¬ 
tešce (1—5 godina), dijete (6—10 godina), dječak ili 
djevojčica (10—15 godina), stariji dječak ili starija dje¬ 
vojčica (13—15 godina) te mladić ili djevojka. 

Ovdje ponajviše govorimo o razdoblju koje smo ozna¬ 
čili nazivom »dijete«. 


3. Što je dijete 


15. Dijete je sazdano od samih osjeta. Ima oči, ruke, 
uši, jezik, grlo — te silno želi gledati, govoriti, dodiri¬ 
vati, opipavati, slušati, kušati. Lijepe ga boje opčinjaju, 
također zvukovi, i neki šumovi, ili »tri ješko vi«, od kojih 
nas starije zaboli glava, za njega su divna glazba. I če¬ 
sto zapitkuje: Zašto ovo? Zašto ono? Ali zašto tako? 

Dobar vjeroučitelj mora računati s tom silnom osjet- 
ljivošću, jer on se prije svega mora obraćati osjetima 
djeteta. Treba da mu pokaže religijske predmete, da ih 
dijete može dirati. Ako je moguće, pokazuje mu tako¬ 

đer lijepe slike, uči ga lijepim pjesmama, potpomaže 
radoznalost dopuštajući djetetu da zapitkuje, itd. 

16. Dijete je sam pokret i sama igra. Živo srebro. Ako 
je mirno, ako se ponaša kao kip, treba se bojati da nije 
bolesno, jer zdravo dijete osjeća nesavladivu potrebu 
da se kreće, da se giba. 

Stoga: pokrenuti u katekizmu dječju pokretnu sna¬ 
gu: mudro i raznoliko poticati djecu da budu u pokretu 
i to staviti u službu katehizacije. 

Ima vjeroučitelja koji s djecom izvode igru s Deset 
zapovijedi, sa Sedam sakramenata, s Pet crkvenih za¬ 
povijedi, sa Sedam darova Duha Svetoga. . . tako da 
svako dijete predstavlja jednu Zapovijed ili jedan Sa- 
kramenat, pa to izražava riječima i pokretima. Drugi 
s djecom u razredu (u vjeronaučnoj dvorani) vježbaju 
kako se daje sakramenat krsta, potvrde, ili dramatizi- 
raju koji prizor iz Evanđelja; zatim pozivaju djecu da 
ustanu na molitvu, za pjesmu itd. 

— To je igra, a ne katekizam — mrmljat će tkogod. 

Oprostite, u obliku igre to je zapravo ozbiljan 
i mudar posao. Jer jedino što dijete zaista čini s punim 
zalaganjem, to je igra. U igru ulazi sa svom dušom, mno¬ 
go ozbiljnije nego što mi stariji pristupamo ozbiljnim 
poslovima. I zašto bi bilo zabranjeno jednom satu vje¬ 
ronauka dati izgled igre ako to djecu privlači? 

Ima vjeronauka koji bi htjeli biti ozbiljni, a ispadnu 
lakrdija. Ima pak vjeronauka koji izgledaju kao lakrdije, 
a nadasve ozbiljne plodove donose. 

17. Dijete je samo srce i osjećaj. Tako često se smije 
i tako često plače. Ima toliko malih radosti i toliko ma¬ 
lih boli, srce tako osjetljivo, s neodoljivom potrebom da 
bude voljeno. 

Vjeroučitelj treba paziti da ne povrijedi dječje osje¬ 
ćaje. S djecom nema mjesta ironiji. Ukor i kazna se pri¬ 
mjenjuju, ali pri tom je važno da djeca shvate da se to 
čini za njihovo dobro, iz ljubavi, da nam je neugodno 
i teško što ih moramo ukoriti ili kazniti. 

Svi veliki odgojitelji bili su majčinski nježni prema 
djeci: Don Bosco, sv. Filip Neri i drugi. Bjskup Dupan- 
lup je opominjao vjeroučitelje: »Budite i očevi i majke.« 

18. Dijete je sama fantazija. Živahni prizori silno ga se 
doimlju, potiču ga da oponaša ono što je vidjelo, često ga 
i zavode toliko da ne razlikuje ono što se doista dogodilo 
od onoga što si je uobrazilo. 

Stoga je važno davati djeci dobre dojmove, a čuvati 
ih od zlih, držati ih daleko od stravičnih i nemoralnih 
prizora, ne pripovijedati im strašne priče o duhovima 
koji se navodno javljaju ili o tome kako je nekoga 
odnio đavao. 

19. Dijete ima izvanredno pamćenje. I odrasli pamte na 
razne načine. Neki osobito pamte ono što vidjeli, drugi 
ono što su čuli ili izrekli; jedni dobro pamte ideje, drugi 
činjenice; ima ih koji rado i lako pamte brojeve, ima 
onih koji pamte samo nešto opipljivo. 

Dijete također ima pamćenje s vremenskim preki¬ 
dima. Nešto zapamti, neko vrijeme drži u pameti, zatim 
zaboravi, a poslije se opet sjeća. Slabo pamti kad je sla¬ 
bo ishranjeno, dok boluje od koje bolesti, dok se opo¬ 
ravlja od bolesti. Ne pamti apstraktne ideje, pamti me¬ 
đutim predmete, osobe, zvukove. 

Dječje pamćenje obično nije pouzdano, jer je pove¬ 
zano s maštom i s izmišljanjem. 

Iz svega je očito da prije nego što se od djece traži 
da neku formulu, neki vjerski obrazac nauče naizust, 
treba to dobro rastumačiti i uvjeriti se da su shvatili. 
Inače ćemo od njih načiniti papige. 

Dobro je neku tešku misao povezati s nekim sliko¬ 
vitim događajem ili slikom. Tada će sigurnije zapamtiti. 

Treba se cesto vraćati na osnovne pojmove kate¬ 
kizma, inače će ih djeca zaboraviti. »Ponavljati ne¬ 
umorno i tako da ne umara«, to znači govoriti isto na 
različite načine, tako da djeluje kao novo. 

20. Dijete je samo povjerenje. »Rekla je mama, župnik, 
učitelj dakle istina je.« Lako povjeruje i u čudesne 
stvari, u čudesa, u tajne. 

Vjeroučitelj treba da odgovara toj dječjoj povjer¬ 
ljivosti, poštujući uvijek istinu. Nikada se ne smije nešto 
što je izmišljeno pripovijedati kao. stvarno; nikad davati 
kao sigurno nešto sumnjivo; nikad ne pretjerivati u 
donošenju sudova (ne smije se reći djetetu da je slagalo 
i da će, ako se ne ispovjedi za taj grijeh, doći u pakao); 
ne tumačiti samovoljno Božju volju i Božje zahvate u 
život, inače se lako upadne u zamku kao ona majka 
koja je rekla sinu: »Vidiš! Igrao si na novce u petak, 
i zato si izgubio!« A dijete njoj: »Ali i za moga druga 
koji je dobio bio je petak!« 

Vjeroučitelj treba povjerenje što ga dijete ima pre- 
ma njemu iskoristiti da u djetetu utvrdi povjerenje 
prema Crkvi i Bogu. Vjeroučenik se penje ovim trim 
stepenicama: vjeroučitelj, Crkva, Isus. »To je meni rekao 
vjeroučitelj, vjeroučitelja je to naučila Crkva, Crkvi je 
to rekao Isus.« 

21. Dijete teško zaključuje. Još je sasvim uronjeno u 
osjete; s naporom i za kratko vrijeme može se uzdignuti 
do apstraktnih misli; tko ga želi privesti razmišljanju, 
ne smije se u tome žuriti; treba ga učiti malo po malo,’ 
uvijek to pratiti činjenicama, slikama i bojama. 

22. Dijete ima slabašnu volju. Nepostojano je, hirovito. 
Osim toga, budući da je naviklo biti okruženo tolikom 

brigom od najranijeg djetinjstva, sklono je samo sebe 
smatrati malim suncem, a sve druge satelitima: ono je 
u središtu, drugi se moraju oko njega vrtjeti: ono zapo¬ 
vijeda, drugi trebaju slušati i služiti mu. 

Na lijep način, ali odlučno treba ga stavljati na 
pravo mjesto: ne da samo zapovijeda, nego da bude 
poslušno i poučljivo. Treba mu izbiti iz glave da može 
slomiti volju onoga koga treba slušati; treba ga naučiti 
da se ono mora, i to savršeno, podložiti volji roditelja, 
učitelja, vjeroučitelja. Ne postigne li se to odmah na 
početku, malo je nade da će taj odgoj uspjeti. , 

Naravno, da bi se u tome uspjelo, treba ono što se 
od njega traži prikazivati kao nešto privlačno, uvjera¬ 
vati ga tako da ga se ne povrijedi ili razdraži, služiti se 
uvjeravanjem, djelovati na osjećaje, a rijetko upotre¬ 
bljavati kazne. 

23. Dijete je nešto veliko. Naše su stoljeće nazvali »sto¬ 
ljećem djeteta«, jer se svijet nikada nije toliko brinuo 
za djecu kao u naše vrijeme. O djetetu se pišu studije, 
knjige, časopisi, cijele knjižnice. Djeca se zaštićuju, za 
njih se podižm kolonije, azili, posebne bolnice. Odgajaju 
se u svakovrsnim školama, cijelo čovječanstvo stoji oko 
njih kao zaštitni plot, svi se nad njih prigiblju. 

Vjeroučitelj treba ići još dalje. On u djetetu vidi 
Božje dijete, braću anđeosku. Treba se sjetiti da će Bog 
tražiti od svakoga strogi račun kako je postupao s dje¬ 
com (»Tko primi jednoga od ovih malenih, mene prima«). 
Tko nema takva uvjerenja i tko prema djeci ne osjeća 
vrhunaravno poštovanje, nije prikladan da se među 
djecom kreće: riskira da pokvari Božje djelo. 

Pitanja i primjeri 

— Da li se mi odrasli razlikujemo od djece samo 
stasom? (2) 


Treba li proučavati dijete? (1) 

Jesu li sva djeca jednaka? (4) 

»Dijete je sama dobrota; dosta je ne pokvariti 

ga!« (6) 

(9°^12^ Sredstva P° zna j em za proučavanje djece? 

»Moj mali brat, bratić, nećak« — primjeri iz ži¬ 
vota. 

Pročitaj iz života svete Terezije od Djeteta Isusa 
(»Povijest jedne duše«) što je ona napisala o svom 
djetinjstvu. 

Ivici su djeca dosadna i teško mu je što mora s 
njima razgovarati. Kakav će on biti vjeroučitelj 
(3-11-12) J ' 

Mašta, pamćenje kod djece i kod odraslih.' Razlike 
(18-19) 

Katehist Kajo voli djecu izrugivati. (17) 

VJERONAUCNE METODE 


1. Glavne metode 


1. Do željena cilja može se stići raznim putovima. Tako 
i vjeroučitelj može izabrati više putova ili putovanja da 
bi poučio mlade o nekoj istini. Ti se putovi zovu me¬ 
tode. Ovdje ćemo najjednostavnijim riječima izložiti 
glavne metode. 

2. Induktivna metoda ili polazak na putovanje. Tu vje¬ 
roučitelj promatra odgovor koji se nalazi u katekizmu 
kao cilj kamo treba stići. Nakon što je taj odgovor sam 
ispitao, pita se: Što bi sve ova djeca morala znati da bi 
mogla shvatiti taj obrazac, taj katekizamski odgovor? I 
nabraja u sebi koje su to ideje, koje prethodne spoznaje. 
Zatim nastoji te misli staviti u dječje glavice na što 
privlačniji način. Kad te misli ? riječi u glavice uđu, 
vjeroučitelj će djeci pročitati odgovor koji se nalazi u 
katekizmu, dat će da ga i oni sami čitaju. I bit će im 
odmah jasno. 

Uzmimo primjer. Vjeroučitelj treba rastumačiti izre¬ 
ku koja se nalazi u Katekizmu Pija X.: »Duša je duhovni 
di^ čovjeka po kojemu čovjek živi, shvaća i po kojemu 
je slobodan.« 

Vjeroučitelj će se zapitati: Koje se riječi nalaze u toj 
rečenici a moja ih djeca ne razumiju? Istražujući riječ 
po riječ ustanovit će da su to r.ječi i izrazi: »dio čovje¬ 
ka«, »duhovno«, »živjeti«, »biti slobodan«. 






Zatim, može im pripovijedati biblijski prikaz o stva¬ 
ranju Adama: . . . ljudsko je tijelo bilo načinjeno, ali je 
ležalo prostrto na zemlji, nije se micalo, nije govorilo . . . 
Gospodin dahne . . . Čovjek postade živ, skoči na noge, 
poče govoriti . . . Eto potpuna čovjeka. Prije nego što je 
Bog dahnuo, postojao je samo dio čovjeka, njegovo tijelo. 
Nakon Božjega daha eto i drugog dijela: duše — i eto 
što znači da je duša dio čovjeka. 

. . . Taj dio vrlo je važan. Da nije bilo duše, ljudsko 
bi tijelo ostalo nepokretno na zemlji, ukočeno, hladno kao 
kamenje. Duši treba zahvaliti što je čovjek mogao posko¬ 
čiti na noge, micati se, hodati. Kamen se ne pokreće sam, 
ne raste, ne vidi — zato što nema duše; kunići, gušterice, 
ptice — jedu itd. jer imaju dušu (tako će djeca pojmiti 
da je duša ono što oživljuje tijelo). 

I tako se nastavlja da djeca shvate riječi »duhovno«, 
»shvaćati«, »biti slobodan«. 

Kad napokon vidi da su djeca shvatila sve te za njih 
do tada nepoznate riječi, vjeroučitelj dolazi pred njih s 
formulom i kaže: A sada, budite pozorni da nešto lijepo 
naučimo: »Duša je . . . «. 

Djeca se neće na tu formulu namrgoditi, jer u njoj 
pronalaze upravo sve ono o čemu su do tada razgovarali; 
stoga shvaćaju o čemu je riječ, stječu uvjerenje i lako 
nauče. 

Ta je metoda razumna, djeci se sviđa, ali za vjerouči¬ 
telja je ponešto preteška. 

Metoda je razumna, jer opravdano polazi od lakšega 
prema onome što je teže, od poznatoga na nepoznato. 

Djeci se sviđa, jer prije nego što se pojavi gotov 
odgovor, ta ih metoda vodi na putovanje, kao u neku 
avanturu, na put u nepoznato; kada pak stigne jasan 
i blistav odgovor, radosni su kao da su ga sami otkrili. 

Metoda je ipak dosta teška, jer se za nju traži podu¬ 
zetnost, živahnost i solidna priprema. 

3 Deduktivna metoda ili povratno putovanje. Tu vjero¬ 
učitelj shvaća odgovor kao polazište. Čita taj odgovor 
djeci, tumači ga riječ po riječ, i najlakše riječi, ne za¬ 
ustavlja se dok svi dijelovi rečenice i svaka riječ napose 
nisu tako rastumačeni da ih djeca shvate. 

Ta je metoda za vjeroučitelja mnogo lakša, za vjero- 
učenike mnogo manje privlačna. 

Primjer. Vjeroučitelj odmah pi očita onu rečenicu o 
duši koju smo gore spomenuli. Kad je pročita i kad je 
koje dijete pročita, stane tumačiti. . . »Shvaćate li što 
znači ’duhovno’? Reći ću vam. Znate li razliku između 
živog bića i nežive stvari? Pazite . . .« Itd. Itd. Na kraju 
zaključi: »Nadam se da ste sada shvatili odgovor.« 

Ta je metoda doista lakša, jer vjeroučitelj nema što 
činiti osim slijediti obrazac, formulu. Zaista je jednostav¬ 
nije neki stroj rastaviti nego ga složiti. No, deduktivna 
metoda upravo rastavlja, dio po dio, mehanizam formu¬ 
le, dok je induktivna metoda iznova slaže. 

Metoda je ipak za djecu mnogo manje privlačna, jer 
im odmah na početku dolazi s nerastumačenom i još 
mračnom formulom, koju ne shvaćaju niti je vole. 

4. Dvije navedene metode mogu se također spojiti u 
jedno, da to bude polazak i povratak. Tako vjeroučitelj 
najprije priprema odgovor induktivnom metodom, vodeći 
djecu do otkrića i osvajanja odgovora. Kad pak djeca tu 
formulu shvate, ponovno im je tumači deduktivnom 
metodom, ispitujući ih o svakoj riječi. 

5. Induktivnu metodu ne smijemo pobrkati sa zornom, 
koja je u tome da se služimo slikama,, događajima, pri-, 
mjenma itd. kako bismo učenike naveli da »vide« o 
čemu govorimo. 

6 . Aktivna metoda. Vjeroučitelj nastoji da ne radi i ne 
govori samo on, nego mu je ponajviše do toga da potakne 

djecu da ona rade i govore. Pri tom se služi svim sred- 
stvima s kojima raspolaže. 

Tu je metodu rabio i sam Gospodin, ali je znanstveni 
no proučena osobito posljednjih godina. Vidjelo se da 
djeca vole sama raditi, a ono što se svojim rukama učini 
dublje se utisne u sjećanje. Da bi moglo raditi, dijete 
mora više misliti. Kad je nešto samo uradilo, teže zabo¬ 
ravlja. 

Imam dva studenta. Jedan je pročitao cijelu studiju o. 
radiju, drugi je sam sastavio radio-prijemnik. Ne može 
se reći da onaj prvi bolje poznaje radio. 

Vidim dječaka kako juri uliom na biciklu. Ne pada- 
mi ni na um pitati ga koju je knjigu proučio da bi znao 
voziti bicikl. Pokušao je i ponovno pokušao — i ubrzo će 
biti sajajan vozač poput Bartalija. 

Na primjer — da se vratimo pitanju o duši — vje¬ 
roučitelj će primijeniti aktivnu metodu ako dječake stavi 
u pokret: mjesto da im sam ispripovijeda biblijski prikaz 
o Adamu, pustit će da to ispripovjedi koji učenik koji to 
već zna. Ili će izvesti dvojicu i reći im: Ti si duša, a ti si 
tijelo. Pazite, reći ću vam divne stvari o jednom i o 
drugom; vi ćete me nadopunjati, ponovit ćete drugima 
što vam ja kažem, itd. Ili će im pokazati jedan kamenčić 
i zrno žita, pitajući ih u čemu se te dvije stvari razli¬ 
kuju. Ili će u pogodan čas sve pozvati da ustanu i da 
zahvale Bogu što nas je dušom oživio, itd. 

7. Ne valja misliti da se učenikova aktivnost svodi na 
bilježnicu s nešto risarija, s nekoliko zabilježenih mo- 
litvica i nekoliko slika izrezanih iz časopisa i zalijeplje¬ 
nih u tu bilježnicu. Dobar će vjeroučitelj pokrenuti cije¬ 
log vjeroučenika: njegov jezik, često ga pitajući ili na¬ 
vodeći ga da sam pita; oči, pokazujući mu slike, kartone 
s nacrtima, razglednice, dijafilmove, prizore iz prirode, 
predmete za bogoslužje, djela vjerom nadahnute umjet¬ 
nosti itd. Pokrenut će i njegovu maštu, stavljajući pred 

nju lijepe pripovijesti, događaje, primjere; zatim ruke, 
dajući mu da dodiruje, koliko je moguće, bogoslužne 
predmete, pozivajući ga da riše, da ispisuje molitve; i 
noge i cijelo tijelo, vodeći ga da pohađa crkve, groblja, 
učeći ga da kao igrokaz izvede neki prizor iz Evanđelja. 
Pokretat će i njegov natjecateljski duh, odabirući najbo¬ 
lje da sastave ekipu koja će se natjecati s drugim eki¬ 
pama. Vjeroučitelj će također ići na ruku dječjoj želji 
da brzo postigne neki praktični cilj, navikavajući ga da 
moli, da čini dobra djela, da »pobijedi«, da »ima koristi«. 

8. Poslije ćemo rastumačiti sve te lijepe stvari koje pred¬ 
stavljaju različite vidove aktivizma. Za sada je dosta 
spomenuti da aktivna metoda, ako samo hoće, može po¬ 
vezati sve metode: induktivnu, deduktivnu, zornu i druge 
kojih ne spomenusmo. 


2. Glavni vidovi aktivizma, radne metode 


a) Dati djetetu govoriti 

9. Vjeronauk se može izvoditi na tri načina: ili govori 
sam vjeroučitelj, kao kad drži propovijed (izlaganje); ili 
vjeroučitelj pita, a vjeroučenik odgovara (ispitivanje); 
ili vjeroučenik pita, a vjeroučitelj odgovara (dijalog, raz¬ 
govor). Ili se pomalo upotrebljavaju sva tri načina te 
tako imamo četvrti način (mješoviti oblik). 

Za djecu je prava muka šutjeti i slušati kako drugi 
govore, osim ako je riječ o pripovijestima. Ne podnose 
ntprekinuto predavanje dulje od dvije minute. Stoga 
katehist smije samo rijetko i kratko upotrebljavati način 
izlaganja, treba da se stalno vraća ispitivanju i dijalogu. 

10. Ispitivanje služi da se vidi je li učenik shvatio i za¬ 
pamtio (katehetski način), ili se učenik malo po malo 
vodi spoznaji nove istine (sokratski način). Sokratski se 
način ponekad teško primjenjuje, lakše je upotrebljavati 
katehetski način. 

11. Pitanja koja se postavljaju djeci treba da su jedno¬ 
stavna i jasna. Svako pitanje očekuje samo jedan odgo¬ 
vor. Ne kaže se: »Tko je i kada utemeljio Crkvu?«, jer to 
će djecu zbuniti; nego: »Tko je utemeljio Crkvu?« i »Ka¬ 
da je Isus utemeljio Crkvu?« Pitanja ne smiju biti pre¬ 
više laka, da ne prijeđu u lakrdiju. Ni preteška, da ne 
obeshrabre. Treba da su različita da ne urode jednolič- 
nošću, monotonijom. 

Vjeroučitelj redovito izgovori pitanje, a tek onda 
odredi koje će dijete na to pitanje odgovoriti. Inače dje¬ 
ca kojima pitanje nije upravljeno uopće ne paze. 

Nije dobro pomagati djetetu govoreći mu prvu riječ 
ili prvi slog odgovora. 

12. Pomoću pitanja vjeroučitelj će upoznati spremnost, 
dovitljivost i marljivost svojih učenika. Također će na 
neki način opipati koliko je sposoban govoriti tako da 
ga oni shvate. Vidjet će kako su neke riječi, koje su 
se njemu činile sasvim lake, ostale neshvaćene ili na¬ 
opako shvaćene. 

Već su glasoviti primjeri onoga dječaka koji je 
mislio da se misa zove »žrtva« zato što je to prava 
žrtva, tj. pokora, slušati misu; i onoga koji je pitao nisu 
li euharistijske prilike pod kojima se nalazi Gospodin 
zapravo baldahin pod kojim se na procesiji nosi Pre¬ 
sveto; i onoga koji je godinama naizust ponavljao pet 
crkvenih zapovijedi, a nije imao pojma što je to svadbo- 
vanje u zabranjeno vrijeme; i onoga koji se pobunio 
rekavši: posljednje pomasti više nema, velečasni ju je 
dao mojoj baki! 

13. Dijalog, razgovor vjeroučitelja s vjeroučenicima 
dobra je stvar: dokazuje da se vjeroučenik zanima, daje 
vjeronaučnom satu raznolikost. Ali ta metoda traži od 
vjeroučitelja znanje, vještinu i razboritost. 

Znanje — inače će se naći u neprilici kako da od¬ 
govori na neka pitanja. 

Vještinu — da zna održati disciplinu (dati govoriti, 
a ne pustiti da se govori), da ne gubi uzalud vrijeme, 
da odmah prepozna malog obješenjaka koji zapitkuje 
samo da nas smete i izvrgne smijehu, da odbije pitanja 
koja nemaju veze s predmetom. 


b) Učiti naizust 

14. Mojsije je u pustinji udario štapom po suhom kame¬ 
nu, a iz kamena poteče osvježujuća voda. Zvono je nije¬ 
mo, šutljivo — dok ga se ne dirne. Kad ga udari batić, 
ono prosipa snažan kraljevski zvuk koji se razliježe na 
kilometre daleko. Žigice, dok ih nitko ne dira, sasvim 
su beznačajne stvarčice; kad ih se kresne, postaju izvor 
svjetla i topline. 

Kamen, zvono, žigice — ovdje su samo slike obrazaca 
iz katekizma, onoga što treba znati naizust. Takav obra¬ 
zac sam po sebi je suh, nijem, beznačajan — sve dok se 
ne rastumači. Postaje plodan, rječit, izvor svjetlosti, ako 
se dobro rastumači. 

15. Griješi dakle onaj tko želi ukloniti obrasce koje iz 
katekizma treba učiti naizust. 

Neka poglavlja iz kemije i prava traže da ih studen¬ 
ti nauče naizust, sasvim točno. 

U vjeri ima prevažnih istina, osjetljivih i teških. 
Ilakvo zlo ako se sažmu u točne obrasce i ako se traži 
da ih mala djeca uče naizust? 

Obrazac naučen naizust je poput vješalice o koju 1 
ostaju obješene, bez obzira na protjecanje godina, naj- jj 
važnije vjerske spoznaje. 

To više što neke istine djetetu nisu potrebne za onaj i I 
trenutak, nego za budući život. Na primjer: istine o jj 
ženidbi, o bolesničkom pomazanju. No kako će se dijete | 
njima poslije poslužiti ako ništa o njima nije zapam- 1 

tilo i „ i 

S druge strane: zar nije i pamćenje sposobnost koju jl 
treba vježbati? 

16. No, također griješi tko zloupotrebljava pamćenje i ; 
cijeli katekizam pretvara u skup obrazaca koje treba ' 
zapamtiti. 

Glasoviti biskup Ketteler ustvrdio je da je zločin j 
tražiti od djece da naizust uče obrasce kojih ne ražu- 3 
miju. 

Doista je to zločin, jer djeci nameće nerazborit po¬ 
stupak, ostavljajući ih u neznanju i navodeći ih na 
misao da je katekizam skup teških i nejasnih besmislica. ■ 

17. Nekada se s obrascima prolazilo u ova tri koraka: | 
1) naučiti naizust, 2) rastumačiti smisao, 3) prakticirati, | * 
provoditi u život. 

No, dobro, obrazac su ipak tumačili, ali pravilnije je 
i naravnije ići ovim putem: 1) obrazac dobro rastuma¬ 
čiti, 2) naučiti naizust, 3) prakticirati. 

18. Vjeroučitelj, dakle, neće tražiti da djeca obrazac 
nauče naizust ako ga prije toga nije dobro rastumačio. 

Osim toga što će ga rastumačiti, nastojat će da ga 
djeca zavole, prikazat će im ga u privlačnoj svjetlosti. 

Također neka nastoji da im olakša učenje naizust. > 
Kad obrazac više puta u školi čuju (izgovorio ga je vjero¬ 
učitelj, pročitao ga je jedan učenik, svi su ga glasno po- 

navijali) i kad za jednu lekciju imaju samo jedan takav 
obrazac, djeca će dobiti dojam da ga već znaju ili da 
ga lako mogu naučiti. Stoga će ga rado učiti. 


c) Predočiti 

19. Oči su gladne i žedne boja i prizora te se s ushiće¬ 
njem otvaraju pred dijafilmovima, kartonima s nacrti¬ 
ma, pred slikama u boji. 

Kad im pokažemo neku sliku, djeca su najprije za- 
divljenja: »Oh!« Zatim izražavaju priznanje: »Kako je 
lijepa!« Zatim dolaze komentari i primjedbe: »Gospa 
ima plavu kosu!...« — »Sunce prodire kroz prozor!« 
Možemo primijetiti da djeca opažaju prije svega poje¬ 
dinosti (rep psa, glavu konja, vojničku kapu), dok stariji, 
nasuprot, odmah obuhvaćaju pogledom cjelinu i ne za¬ 
nimaju ih pojedinosti. 

20. Nije dosta pokazivati slike: treba imati vještine da 
ih učinimo rječitima i živima. 

Stoga se ne smije žuriti i brzo ići dalje, nego — 
kad se pokazuje koja slika — treba sve rastumačiti: tko 
su osobe na slici, što se prije toga dogodilo, što sada 
rade, što upravo govore, kako su raspoložene. Treba tim 
osobama staviti u usta riječi i cijeli razgovor, tako da 
djeca imaju pred sobom cio živ i pokretan prizor. Može 
se ići dotle da se u ime djece nešto govori Isusu koji 
je prikazan na slici, može se učiniti da djeca s njim 
razgovaraju. Kad se tako upotrebljavaju, slike i crteži 
duboko utiskuju u maštu ono što je na njima prikazano, 
vrlo su korisne -za poticanje plemenitih osjećaja. 

21. Slika se može pokazati odmah od početka vjero- 
naučnog sata, ako ilustrira neki pojam. Kada pak slika 

podsjeća na neki događaj, bolje je najprije ispripovjediti 
taj događaj, a zatim pokazati sliku. Ako je na slici samo 
jedan lik (Raspeti Isus, Majka Božja, sveti Alojzije...) 
koji treba pobudno djelovati, takva se slika pokazuje u 
trenutku kad predavanje dođe do primjene na život. 

22. Ploča može mnogo toga učiniti za djecu »vidljivim«: 
neko teško ime koje pobuđuje zanimanje i znatiželju 
lakše se pamti kad se očima vidi napisano nego kad se 
samo ušima čuje. Neki nacrt, naslov predavanja, ako se 
napiše na ploči, bolje privlači pozornost i lakše se pam¬ 
ti. 


d) Zaposliti maštu 

23. Neki dječak mora se usred zime spustiti niz za¬ 
leđenu nizbrdicu. To je dio puta kojim mora proći do 
cilja. Staza je na tom dijelu blistava od leda. Dječak se 
boji i kaže: »Tko zna koliko ću se puta prekobaciti 
prije nego stignem u dolinu!« 

On se ni jedanput ne želi oskliznuti, ali predviđa da 
će mu se to ipak nekoliko puta dogoditi. U njemu je 
snažna volja da ne padne, i zajedno s njom predviđanje 
da će ipak pasti. Ta volja i to predviđanje uzajamno se 
ne ukidaju. 

Nešto se slično može dogoditi onome tko ide na is¬ 
povijed. On čvrsto odlučuje da više neće griješiti, a u 
isto vrijeme predviđa da će ponovno upasti u isti grijeh. 
Jedno je odluka, drugo predviđanje. 

To je usporedba. Njome će na temelju sličnosti vjero¬ 
učitelj u malo riječi rastumačiti dosta tešku stvar: ka¬ 
ko, naime, predviđanje grijeha nije volja da se sagri- ; 
ješi. 

24. Primjeri su pak praktični slučajevi u kojima se vidi 
primijenjeno ono što se-učilo. Evo jednog primjera o 
obvezi da se ukradeno vrati: 

— Antun je poljodjelac. Drži u staji četiri krave i 
nosi mlijeko u mljekaru. Ali svakoga dana ulijeva u 
mlijeko malo vode, govoreći: »Bit će ga više i dobit ću 
više novaca«. Čini li Antun dobro? Odgovori ti, Erneste. 

— Ne, nego zlo. 

— Čini zlo, griješi. Protiv koje Božje zapovijedi 
griješi? 

— Griješi protiv sedme zapovijedi koja glasi: Ne u- 
kradi! 

— Točno. A kako to griješi protiv sedme zapovijedi? 

— Tim što oštećuje one koji kupuju mlijeko. 

— Tako. No, je li onome tko nekoga ošteti dosta da 
se ispovjedi? 

— Nije dosta. Treba da štetu nadoknadi. 

— Tako i naš Antun mora popraviti štetu, vratiti 
novac mljekari, a nije dosta da se samo ispovjedi da je 
lijevao vodu u mlijeko. 

25. Djeci je osobito drago lijepo pripovijedanje. Ono 
ima sve prednosti usporedbi i primjera, uz to prosvjet¬ 
ljuje razum, potiče na dobro i pomaže da se u razredu 
održi disciplina. Uvijek je najbolje pripovijedati nešto 
iz Evanđelja ili iz Biblijske povijesti. Mogu se uzeti i 
zgode iz života svetaca i iz povijesti, uz uvjet da su 
istinite. Kojiput se mogu pripovijedati i novele, vjero¬ 
jatni događaji, parabole, ali u tim slučajevima treba 
djeci reći da je to izmišljeno. 

26. Znati dobro pripovijedati jedno je od najboljih svoj¬ 
stava vjeroučitelja. U tome ima uspjeha onaj tko je 
s malenima malen te se prilagođuje njihovu ukusu. On 

čini da među njima ožive i progovore osobe iz zgoda 
koje pripovijeda, on od pripovijedanja čini dramu, po¬ 
stavlja davne zgode na pozornicu. 

Kad npr. treba ispripovjediti događaj s plaštem sv. 
Martina, nije dosta reći: »Siromah neki zaprosi jednoga 
dana milostinju od sv. Martina, a taj, ne imajući ništa 
drugo, odreže sabljom pola svoga plašta i dade ga siro¬ 
mahu.« Takav način pripovijedanja djetetu ništa ne 
govori. Ono je željno pojedinosti o mjestu, riječima, oso¬ 
bama. Želi kroz riječi vidjeti. Stoga je potrebno opi¬ 
sivati okolinu, odjeće, dati osobama da same progovore. 
Ovako: »Sad budite pozorni. Ispripovjedit ću vam lijep 
događaj. Bilo je zimsko jutro. Pao je obilan snijeg, 
i bilo je jako hladno. Putem je išao siromah. Bio 
je bos, odjeven u neku krpu. Cvokotao je zubima i sav 
se tresao. Uto naiđe neki vojnik na konju. Zvao se Mar¬ 
tin. Prosjak pruži ruku, ruka se od hladnoće sva tresla, 
a prosjak reče: »Hladno mi je, smiluj mi se!« Martin 
reče: »Baš mi je žao, ali nemam baš ništa sa sobom.« 
Ali se brzo nečemu dosjeti. Zaustavi konja, pozove siro¬ 
maha i reče: »Drži, eto ti polovica moga plašta!« I voj¬ 
nik izvuče sablju, odreže polovicu ogrtača i dade je 
siromahu.« Itd. 

Kad se pripovijeda, treba paziti da rečenice budu 
kratke, riječi jasne i stvarne, da se osvijetli ono što 
treba da zabljesne. U navedenoj zgodi trebalo je nagla¬ 
siti ljubav, Martinovo dobro srce. Treba naglasiti taj 
čin ljubavi, a ne nešto drugo mjesto toga. 

Možemo, međutim, zamisliti da se vjeroučitelj zausta¬ 
vio na konju: »Ali, čuj! Na cesti se najednom začuje 
topot konjskih kopita, klop, klop, klop . . . Konj se pri¬ 
bližava .. . Na njemu jaše ponosan vojnik, sablja mu o 
pasu, šljem na glavi. . .« Sve je to za djecu vrlo zanim¬ 
ljivo, ali će ih zagrijati za topot kopita, za sablju, za 
šljem, a jedva će svratiti pozornost na ljubav, na do¬ 
brotu. 

27. Ako želimo da postane vidljiva istina koju tumačimo, 
pripovijedanje treba da bude tijesno povezano s tom isti¬ 
nom, koja je dio vjeronauka, a ne da bude kao kocka 
šećera koja se daje da dijete ipak uzme hranu ili lijek 
koji inače ne može podnijeti. Ne valja govoriti: sad pa¬ 
zite, pa ću vam poslije pričati lijepu priču. Time kao da 
se kaže kako vjeronauk sam po sebi nije nešto lijepo. No, 
to ne znači da se pripovijedanje ne smije primjenjivati 
upravo u trenutku kad djeca stanu pokazivati znakove 
umora ili naprosto pri kraju predavanja. 


e) Zaposliti ruke i noge 

28. Djeca koja još ne znaju pisati, već oduševljeno drže 
u rukama kredu, komadiće ugljena, olovke, te šarama, 
ljudskim likovima i raznim znakovima ispunjaju zidove 
kuća, rubove knjiga ili časopisa koji im se nađu pri ruci. 
To pokazuje da se rado izražavaju risanjem, to nas 
nadahnjuje mišlju da im treba omogućiti da risanjem 
izraze i misli iz katekizma i svoja mala vjerska iskustva. 
Tako je i nastala »vjeronaučna bilježnica« ili »radna 
bilježnica«. 

29. O njima treba reći mnogo dobra. Takva bilježnica 
čini da se dijete priveže uz katekizam kao uz nešto lijepo 
i svoje, da više uči i bolje pamti, da kod kuće zaintere¬ 
sira za katekizam tatu i mamu, sestre, braću, koje mali¬ 
šan poziva u pomoć da nešto nariše, pita ih koje bi slike 
izabralo, itd. Tako se više puta ostvaruje primjer guščica 
koje velike guske vode na vodu, tj. djeca navode na 
dobro one očeve i stričeve koji ne idu u crkvu na 
propovijedi, ali ih rado slušaju kroz crteže u bilježnicama 
svojih nećaka i sinčića. 

30. Da se, naime, razumijemo: riše ono dijete koje za to 
ima nešto sklonosti. Djeca pak koja nemaju te sklonosti 
ili nisu vješta risanju, pisat će u bilježnicu nešto drugo: 
bcjadisat će slike u bilježnicama koje su baš za to pri¬ 
premljene, stavit će pod sliku nekoliko riječi tumačenja, 
nadopunit će rečenice koje im vjeroučitelj nepotpuno 
kazuje u pero, sastavljat će vlastite molitvice, zadatke, 
pripovijesti, itd. Uopće nije važno što će crteži biti grubi, 
što će rečenice biti pune gramatičkih i pravopisnih po¬ 
grešaka. Važno je da dijete spontano, kako najbolje zna, 
u bilježnici izrazi svoje misli i vjerske osjećaje. 


31. Bilježnica nije jedini način da se djeca zaposle. Nji¬ 
hove ruke, noge i misli mogu se pokrenuti i na druge 
načine. Na primjer: pomoću vjeronaučnih igara, pohađa¬ 
njem crkava i sakristija, da ondje razgledaju misno ruho 
i druge bogoštovne predmete, oltare, spomenike itd. 
Također se može djecu pozvati da kod kuće pripremaju 
nastavna pomagala, da iz papira izrezuju, lijepe i boja- 
dišu male misnice, da izrađuju oltariće sa svim što na 
oltaru mora biti, da načine jaslice itd., itd. 


f) Rad s ekipama 

32. Promatrajte kako se igraju djeca od 9—12 godina. 
Tu često nalazimo »klape«, »indijanska plemena«, »škva- 
dre«. Bacite pogled na sport: sve se događa među timo¬ 
vima, sve u natjecanjima, u borbama za prvenstva, u 
pobjedama i bodovima. Ljudi, osobito dječaci, silno se 
time oduševljavaju. Natjecateljski duh svuda se osjeća; 
otuda misao da se i u vjeronauk unese »rad u grupa¬ 
ma«. 


54 


33. Primjer: U razredu je 12 učenika; podijelimo ih u 3 
ekipe po 4 učenika. Svaka ekipa izabire svoga poglavicu 
ili kapetana, koji predvodi, okuplja, potiče. Utvrdi se 
sustav bodova. Jedan bod za onoga tko je prisutan, jedan 
bod za onoga tko nešto zna naizust, bod onome tko zna 
nešto rastumačiti, bod onome tko je dobro ispunio rad¬ 
nu bilježnicu itd. Bodovi članova ekipe se zbrajaju, 
i to su bodovi ekipe koji se unose u veliki grafikon. 
Pobjednik je ekipa koja u određenom razdoblju skupi 
najveći broj bodova. 

34. Treba zapamtiti da je taj sistem općenito koristan 
kad je riječ o djeci od 9 do 12 godina. On od vjerouči¬ 
telja traži praksu, oduševljenje i dosta vremena. Kad 
s° dobro vodi, donosi neke plodove: dobrano zapošljava 
dječake, potiče zdravo nadmetanje (rad' se za čast eki¬ 
pe, ne za samoga sebe), odgaja za bratstvo, oduševljava 
i uozbiljuje vjeroučeničku zajednicu, navikava vođe da 
se brinu za svoje drugove, upućuje ih na apostolat, po¬ 
vezuje ih s vjeroučiteljem, koji ih tako može bolje upo¬ 
znati i voditi. 

35. Da bi rad u ekipama uspio, vođe treba da budu pri¬ 
kladni, da vole raditi, da imaju ugled među članovima 
ekipe. Treba da budu najmanje tri ekipe, da su približno 
izjednačene po snazi, odnosno da budu nekako podjed¬ 
nake po inteligenciji i zalaganju. Dobro je da svaka 
ekipa uzme zgodno ime. Bodove treba označavati ma¬ 
štovitim znakovima. Treba nastojati da, osim cijele 
ekipe, i pojedini njezin član može dobiti neku nagradu, 
dobro je jedne proglasiti najboljima u redovitom poha¬ 
đanju, druge u ponašanju itd. 

g) Dobro moliti 


36. Pretpostavljamo da vjeroučitelj uspijeva od svojih 
učenika učiniti kršćane koji mole. To znači da je mnogo 
postigao. U praksi se, međutim, to rijetko događa. Mno¬ 
go je kršćanskih dječaka koji »izgovaraju molitve«, 
malo ih je koji »mole«. 

Vjeroučitelj na dva načina izbjegava tu opasnost. 
Daje djeci istinito, široko i privlačno poimanje molitve 
i uvodi ih u molitvenu praksu. 

37. Evo nekih načela koje treba djeci predati kako bi 
o molitvi ispravno mislili i kako bi ih ona privlačila: 

1) Molitva je razgovor s Bogom: ne samo o raju ili 
o duši, nego o koječemu, pravo »čavrljanje«; baš kao 
s prijateljem: možeš mu pripovijedati o tati, o mami, 
o zadaći, o igri; a on nije daleko, nego sasvim blizu, 
čuje nas i drago mu je što mu govorimo. 

2) Moliti je lako. Molitva ne mora biti duga, vrijedi 
i kratka. Bog je ne mjeri nikakvim metrom, ne mora 
se moliti naizust, dobre su riječi koje se nama sviđaju; 
književnim jezikom, u dijalektu, čak s gramatičkim 
pogreškama. 

3) Ne moli se samo u crkvi, nego često i na svakom 
mjestu; i na ulici, u školi, u kući, za vrijeme igre — 
dijete se može za koji čas sabrati, uputiti Isusu pozdrav, 
reći mu hvala, moliti za oprošten je — a nitko to ne mora 
ni opaziti. 

38) Evo i nekih pomagala za tu praksu: 

1) primjer vjeroučitelja koji s djecom moli iz uvje¬ 
renja, sabrano i ozbiljno; 

2) zajedničkim molitvama davati ton prave pobož- 
nosti, izbjegavati dosadne pjesmice, praviti ispravne 
stanke; 

3) često mijenjati obrasce i način recitiranja da mo¬ 
litva ne bude monotona, iz običaja, mehanička. Treba 
u molitvu uvoditi novosti, koje redovito djecu ugodno 
iznenađuju. Na primjer: 

Molitvu recitira sam vjeroučitelj, polako, tihim ali 
toplim glasom, a djeca ga prate u sabranoj šutnji. 

Recitira samo jedno dijete, a drugi ga prate u šutnji. 

Recitiraju svi zajedno, ali potiho, s lijepim stankama 
nakon svake rečenice. 

Molitva se zamijeni kojom pjesmom (»Danas ćemo 
imati pjevanu molitvu«), itd. 

4) Molitvu koju ćemo upravo recitirati treba rastu¬ 
mačiti, za nju se pripremiti, iskorišćujući stvari ili okol¬ 
nosti koje se djece osobito doimlju. Na primjer: »Vaš 
kolega je bolestan, molit ćemo za njega. . . Danas je 
subota, dan posvećen Gospi, izreći ćemo molitvu toj 
dobroj mami . . .«. Također se može prekinuti Očenaš: 
»Pazite, upravo ste rekli: ’kruh naš svagdanji daj nam 
danas!’ Da biste dobili kruh, otac mora naći radno mje¬ 
sto, ne smije se razboljeti. Molimo Gospodina da po¬ 
mogne očevima.« 

5) Često treba djecu podsjetiti da Bog sve vidi, da 
je dobar, da se brine za nas, da o njemu sve zavisi, tako 
da dijete sve više prožimlje duh vjere koji će ga nave¬ 
sti da Božjoj volji pripisuje događaje u vlastitom životu, 
u obitelji i društvu, da se za sve to Bogu utječe. 

6) Važno je brinuti se za izvanjsko držanje za vrije¬ 
me molitve. Treba dijete naviknuti da stoji sabrano, 
sklopljenih ruku; ispravljati nepravilnosti kod križanja 

(ima ih mnogo češće nego što se to misli); preporučati 1 
da jutarnje i večernje molitve kod kuće moli na kolje- 1 
nima. 

7) Učiti djecu da katekizamske obrasce što ih već . 1 
znaju i razumiju pretvaraju u molitve. Evo kako. U ka- j 
tekizmu piše: »Za dušu se moramo iznad svega brinuti, 1 
jer samo ako dušu spasimo, bit ćemo vječno sretni.« | 
S malo dodataka i promjena od te rečenice dobivamo J 
molitvu: »Vjerujem, Gospodine, da se najviše moram 
brinuti za dušu, jer ću biti vječno sretan jedino ako j 
dušu spasim.« Primjenom tih i drugih sredstava djetetu , 
će molitva biti privlačna, prijeći će mu u naviku, na- J 
učit će moliti svojim riječima, po molitvi će postajati 
bolje. 


h) Naučeno provoditi u život 

39. Sat vjeronauka nije uspio ako ne potakne djecu 
da učine nešto dobro. Kad dijete nešto shvati, odmah 
želi to iskušati; ako ga se nešto zaista dojmilo, to ga 
potiče na djelo. S druge pak strane treba postići da dje¬ 
ca shvate kako katekizam nije pouka za stjecanje neke 
vještine, nego nas uči kako da postanemo dobri i da 
činimo dobro; nije on samo pouka već i život. 

40. Stoga treba dati veliku važnost »dobrom djelu« ili 
»pobjedi« koja se preporuča na kraju svakog predava¬ 
nja. Vjeroučitelj naglašava da treba učiniti dobro djelo, \ 
a na idućem sastanku pita je li doista učinjeno. Ako | 
se dijete uvjeri da vjeroučitelj u prvom redu traži rad¬ 
nu bilježnicu i odgovor naizust, a zaboravlja pitati o 
dobrom djelu, zaključuje: to dobro djelo nije ni tako j 
važno! 

41. Djeci treba predlagati sasvim određena i primjere- 
na- im dobra djela. Nije dosta reći: »Budite dobri.« 
Također je malo reći: »Gledajte biti poslušni.« Treba 
jasno odrediti gdje, kada i kako treba da budu poslušni: 
»Upravo danas učinite bez mrmljanja sve što mama od 
vas zatiaži, i to Isusu za ljubav.« Ili: »No, jesmo li se 
razumjeli? Večeras prije nego što legnete u krevet molit 
ćete Gospodina za oproštenje.« Itd. 

42. Osobito vjeroučitelj mora nastojati da se njegovi 
vjeroučenici upute na put vjerske prakse i često prima¬ 
nje sakramenata. Cio svoj utjecaj, svu uvjerljivost za 
koju je sposoban, mora upotrijebiti navodeći ih da sva¬ 
kog blagdana sudjeluju u misnom slavlju, da se ispo¬ 
vijedaju često i dobro, da pristupaju svetoj pričesti. 

U tu svrhu treba iskoristiti i slučajne susrete sa 
svojim učenicima izvan predavanja. Kad jednog ili dru¬ 
gog od njih susretne na ulici, pitat će ih kako stoji 
s radnom bilježnicom, što je s »dobrim djelom«, jesu li 
se sjetili pomoliti, itd. 

Pitanja i primjeri 

U čemu je induktivna, u čemu deduktivna, u če¬ 
mu zorna metoda? (2-3-5) 

Zašto se danas upotrebljava radna metoda? (6 i 16 
u poglavlju »Vjeroučenik«) 

»Radna metoda je u tome da dijete ima radnu 
bilježnicu.« (7) 

»Radna metoda troši previše vremena.« (21 u pogl. 

»Radna metoda pretvara katekizam u obično 
‘granje.« (16 u pogl. III) 

»Radna je metoda preteška!« 

— Treba li djeci postavljati tolika pitanja? (9) 

— Kakva moraju biti pitanja? (1) 

— Je li dosta biti dobar propovjednik da bi se mo¬ 
glo katehizirati? (9) 

— »Pustimo li djecu govoriti, ispast će prava zbr¬ 
ka!« (13) 

— »Barbarluk je mučiti djecu da uče obrasce na¬ 
izust!« (15-16) 

— Kojih se pravila treba držati kad se nešto zadaje 
učiti naizust? (17) 

— Čemu koriste slike i nacrti? (19) 

— Kako se tumači slika? (20-21) 

— »Ploča mi je suvišna!« (22) 

— Koja je razlika između »usporedbe«, »primjera« 
i »pripovijedanja«? (23-25) 

— Zašto je vještina pripovijedanja jedna od najljep¬ 
ših vjeroučiteljevih sposobnosti? (18 u pogl. III) 

— Kako se to dobro pripovijeda? (26) 

— Zašto je korisna vjeronaučna bilježnica? (29) 

— »Ali, moji učenici ne vole risati!« (30) 

— Što znači zaposliti ili pokrenuti vjeroučenike? (31 
i 16 u pogl. III) 

— »Rad s ekipama ili grupama je gubljenje vre¬ 
mena!« (34) 

— »Baš svaki razred mora biti podijeljen na natje¬ 
cateljske skupine!« (35) 

— Kako da svojim vjeroučenicima prikažem molit¬ 
vu? (37) 

— Kako ću postići da oni doista mole? (38) 

— Uzmi koji obrazac iz katekizma i pretvori ga u 
molitvu. 

— »Malo molitava« — »kratke molitve« — »mnogo 
molitava« — »duge molitve«: od ta četiri izraza dva 
su točna, dva pogrešna. Koji? 

V. 


VJERONAUČNI SASTANAK 


1. Priprema za vođenje vjeronaučnog sastanka 


1. Priprema je nužna. Ne gradi se kuća, a da se prije 
ne odredi i ne nacrta koliko će biti velika, koliko će 
imati soba, koliko vrata, koliko prozora. Predavanje je 
kao mala kuća. Prije nego što se izgradi, treba ga za¬ 
misliti, odrediti koliko će trajati, od koliko će se dije¬ 
lova sastojati, čime ćemo ga ukrasiti, što njime želimo 
postići. 

Nepripremljeno predavanje, odnosno nepripremljen 
sastanak, bit će nešto smušeno, dosadno, nerazumno, 
besplodno. Samo sastanak koji je pripremljen s mnogo 
ljubavi i marljivosti, sa svim lijepim, jasnim i očevid¬ 
nim dijelovima, s primjerima, može dobro uspjeti. 

2. Nije dosta deset minuta prije početka predavanja 
zaviriti u priručnik. Ima vjeroučitelja koji u ponedje¬ 
ljak počinju razmišljati o vjeronaučnom sastanku što 
ć: ga održati iduće nedjelje, te im cijeli tjedan prolazi 
u radosnom iščekivanju. S ljubavlju razmišljaju o sadr¬ 
žaju, puno im ga je srce i duh. Na taj način ne donose 
na sastanak samo jasne misli nego ustreptalu dušu 
od koje će i druge zatreptati. 

Da nabrojimo ono najmanje što svaki vjeroučitelj 
niora činiti: 

a) pronaći u udžbeniku lekciju koja je na redu, pro- 

učiti je tako da je najprije sam dobro shvati, ponoviti 
naizust odgovore; 

b) proučiti odgovarajući priručnik ili koju drugu 
prikladnu knjigu, izabrati ono što će djeci biti ugodno, 
što će im koristiti, izostaviti ono što ne bi mogla shva¬ 
titi; 

c) unaprijed odrediti riječi koje treba rastumačiti, 
metodu koje ćemo se držati, primjere i usporedbe koje 
ćemo upotrijebiti, slike i predmete koje ćemo pokazati; 

d) odrediti zadatak i dobro djelo što ćemo ih djeci 
predložiti; 

e) predvidjeti pitanja koja ćemo postavljati, držati 
u pripremi još koji primjer za slučaj da djeca budu 
umorna ili nepažljiva. 

3. Djeca su kao ptičice: vole skakutati s grančice na 
grančicu, vole promjenu. Stoga je dobro za svaki sasta¬ 
nak pripremiti nešto novo što će im se sviđati. Ne za¬ 
počinjati uvijek na isti način, ne postavljati uvijek ista 
pitanja. Barem od vremena do vremena pripremiti za¬ 
ista blistavo predavanje, u svakom predavanju imati ba¬ 
rem jednu sretnu, doista privlačnu točku. 

4. Prije vjeronaučnog sastanka vjeroučitelj mora tako¬ 
đer moliti. Dobro voditi vjeronauk, makar smo se naj- 
marljivije pripremili, uvijek je Božja milost koju treba 
ponizno izmoliti. 


2. Plan sastanka 


5. Plan znači ovdje redoslijed, niz susljednih koraka. 
Nabrojimo razne korake sastanka župnog vjeronauka: 

1 ) vjeroučitelj se u određeno vrijeme (s udžbenikom, 
priručnikom i imenikom) nađe na mjestu sastanka; 2) 
okupi djecu; 3) u šutnji ih uvodi u dvoranu; 4) čeka da 
zauzmu svoja mjesta i u tome im pomaže; 5) molitva 
(eventualno pjesma); 6) proziv; 7) ispitivanje prethodne 
lekcije; 8) tumačenje nove lekcije; 9) sažeto ponavljanje 
nove lekcije; 10) praktična primjena; 11) određivanje 
zadatka; 12) molitva; 13) izlazak iz dvorane. 

6. Neke bilješke: 1) Djeca ne mogu iz živahne igre ili 
hrvanja naprosto uskočiti u molitvu i predavanje: vje¬ 
roučitelj se mora pobrinuti da taj prijelaz bude ugodan, 
okuplja ih pjesmom i s nekoliko minuta tihog čekanja 
pred dvoranom. 2) Ne započeti s molitvom dok se svi 
ne umire. 3) Imenik je dobra stvar i kod prozivanja 
i kod ispitivanja. On uvijek djeci ulijeva ozbiljnost, daje 
sastanku značaj škole. 

7. Poslije sastanka, ostavši sam ili vrativši se kući, vje¬ 
roučitelj moli, zahvaljuje Bogu što mu je mogao poslu¬ 
žiti, moli da bi učenici provodili u život ono o čemu 
su učili. Dobro je da se ispita kako je vodio sastanak, 
u čemu je uspio* a u čemu nije. Još je bolje ako vodi 
dnevnik u koji prije sastanka bilježi pripremu, a nakon 
s stanka se osvrće na ono što je upravo učinio. 


3. Disciplina na vjeronauenom sastanku 

A. Pravo poimanje discipline 

U državi vlada red i disciplina ako postoje sasvim 
određeni i jasni zakoni (zakonodavna vlast) i snaga da 
se ti zakoni provode u život (izvršna i kaznena vlast). 

U vjeronaučnoj zajednici bit će disciplina kad se 
daju sasvim jasne odredbe i kad se uspijeva — prisut- 
nošću, neumornim zalaganjem, uvjeravanjem ili, u naj¬ 
gorem slučaju, s malo kazne — da se te odredbe poštuju. 

Ako se odredbe ne daju, ako ih svi ne shvate, ako 
ih nitko ne vrši ili ne traži da se izvršavaju, imamo 
nered, neposluh, bezvlađe — pravu suprotnost disciplini. 


a) »Zakonodavna vlast« 

8. Odredbe moraju biti sasvim određene i jasne. Često 
ih učenik ne izvrši jer ih nije shvatio ili ih je zaboravio. 
Da bismo bili sigurni da ih je shvatio i da neće zabora¬ 
viti, pitajmo ga da ponovi, (»Jesi li razumio što sam 
ti rekao? Jesi li u knjizi pronašao zadatak? Pokaži mi, 
daj da ti označim.«) 

Ne davati naređenja dok su djeca u pokretu. Nare¬ 
đivati malo, odredbe ne mijenjati, ali ih često ponoviti. 

Nikada ne zapovjediti nešto što zacijelo neće biti 
izvršeno. 

Biti čvrst u zabranama. Kad se jednom kaže »ne«, 
a okolnosti se nisu promijenile, ne smije se popustiti. 
Zašto djeca obično više slušaju tatu nego mamu? Zato 
što je otac čvrst i ne popušta, i djeca to znaju. 

I nikakvih propovijedi kad se izdaju naređenja; što 
više govorite, to više djeca opažaju kako se bojite da vas 
neće poslušati. Malo odrješitih riječi (bez gorčine i iro¬ 
nije) mnogo više vrijedi i djeluje od dugih tumačenja. 


b) »Izvršna vlast« 

9. Naša dsciplina nije pruski red ni njemačka batina 
(»Ili ćeš ovako ili ćeš dobiti šibom!«); ona ne ide samo 

za tim da dijete nešto učini, nego da to učini drage 
volje; ne guši dječju slobodu, nego je odgajaj i hrani 
kako bi samo dijete htjelo činiti ono što od njega tra¬ 
žimo. 

10. Međutim, »drage volje« i »spontano« ne znači »bez 
muke«, »bez napora«. Nijedan odgojitelj neće odgojiti 
ni djecu ni mlade ako od njih ne traži i ako ih ne navodi 
na trud i na žrtve. 

Neki vjeroučitelj reče: »Želim poštedjeti svoje učeni¬ 
ke od svakog napora.« Taj nema pojma o odgoju ni o 
životu. Kad djeca odrastu, sve će im biti teško, kiselo 
i gorko. Treba ih, dakle, za to pripremati već sada. S 
druge strane ništa se veliko ne postiže bez napora. Treba 
nasuprot reći: »Želim da se trude, da se privikavaju na 
žrtve. Smijeh, igra, ugodnost samo su pomoć i ništa 
više.« 

11. Disciplina o kojoj govorimo pretpostavlja da vjero¬ 
učitelj ima neka svojstva bez kojih nikako ne može biti. 
Prvo: ugled. Vjeroučenik osjeća prema vjeroučitelju od¬ 
ređeno poštovanje zbog njegove dobrote, njegova zna¬ 
nja, njegove sposobnosti. Vjeroučenik je donekle kao 
mali divljak: treba mu da u poglavici vidi čovjeka koji 
je od njega sposobniji, jači, vještiji. Inače ga neće sli¬ 
jediti. 

12. Drugo je svojstvo dobrota ... ali da ne bude pretje¬ 
rana (»dobar čovjek«, a ne »dobričina«, »biti im blizak«, 
ali ne »pustiti ih da budu bezobzirni«). Vjeroučenici tre¬ 
baju vidjeti da je vjeroučitelj dobar i da ih voli, ali u 
isto vrijeme trebaju osjećati njegovu nadmoć, inače će 
ga staviti pod noge i ugleda nestaje. 

13. Treće je svojstvo samopouzdanje. Djeca moraju imati 
dojam da smo iskusni, sigurni i sposobni. To treba da 

vide iz našega pogleda, glasa, ponašanja. pokreta. Jao 
nama vide li da smo bojažljivi, nesigurni, svezani. 

14. Možda je najvažnije svojstvo sposobnost pokazati se 
zanimljivim. Djeca su najčešće nedisciplinirana stoga 
što ih ne znamo zainteresirati, što im govorimo ono što 
ih ne zanima i na neprikladan način, ili zbog toga što 
se nismo pripremili za predavanje. 


15. Disciplina, kako je mi shvaćamo, smatra svojim naj¬ 
boljim sredstvima nagrade i natjecanja. Najjednostav¬ 
nija je nagrada pohvala: izrečena razborito i u pravi 
čas, ona ohrabruje, potiče na rad. Što se pak tiče drugih 
nagrada, bile velike ili male, nije bitno što se daje, nego 
način kako se daje, riječi i pogledi kojima su nagrade 
popraćene. 

Ocjena, ako se njome znamo služiti, daje izvanredne 
rezultate za disciplinu. Dobro je upotrebljava vjerouči¬ 
telj koji joj pred učenicima daje veliku važnost, koji 
se ocjenom služi ponajviše da bi učenika ohrabrio (»Pri¬ 
lično si znao, više nego prošli put, evo ti četiri; nastaviš 
li tako, dobit ćeš i pet«), koji zna kojiput i pokloniti 
ocjenu, dati malo višu nego što je baš zaslužena. 


c) »Kaznena vlast(< 

16. Neka vjeroučitelj oponaša prirodu koja stvarima i 
bićima stalno daje svjetlost i sunčevu toplinu, često 
kišu i vjetar, rijetko munje i gromove. 

Veroučitelj prema svojim vjeroučenicima stalno is¬ 
kazuje skrb i ljubav, često ih upućuje i potiče, rijetko 
ih kori i kažnjava. 


66 


17. Kako treba razborito kažnjavati ako se želi postići 
uspjeh. 

1) Treba započeti od malenih kazni (pokazati da 
smo nezadovoljni, manje raspoloženi, stroga pogleda; 
zatim opomena pa prijetnja kaznom). Prava se kazna 
primjenjuje samo prema onima kcji su tvrdokorni, koji 
usprkos upozorenjima i opomenama po treći i četvrti 
put upadaju u istu pogrešku. Nikad ne upotrebljavati 
tjelesne kazne, radije dijete nečega lišiti, prikratiti ga 
u nečemu što mu je drago. 

2) Ne popravlja dijete kazna, nego nezadovoljstvo 
i želja da ga vidimo boljim, što vjeroučitelj izražava 
kažnjavanjem. 

3) Ne kažnjavati ako nismo doista sigurni da je di¬ 
jete krivo; dopustiti djetetu da se brani: pokaže li se 
da nije krivo, treba pokazati kako nam je neugodno što 
smo ga kaznili i kako nam je drago što smo ustanovili 
da je nedužno. 

4) Nikada ne kažnjavati dok smo ljuti, nikad se ne 
rasrditi. 

5) Opominjati, koliko je god moguće, u četiri oka; 
ne prisiljavati dijete da se pred svojim drugovima mora 
crvenjeti ili plakati zbog naglih ukora. 

6) Ako se učenik popravi prije kazne, treba mu 
oprostiti. 


B. Praktične napomene za održavanje discipline 


18. Širom otvoriti oči, neka djeca znaju da ih gledamo 
i da ih pratimo u svemu što rade. Radi toga neka razre¬ 
di, vjeronaučne zajednice ne budu veliki brojem uče¬ 
nika. Ako u dvorani imamo klupe, ne valja ih složiti 

paralelno, nego u polukrug ili u potkovu. Tako ih sve 
držimo na oku, te onima u trećoj ili četvrtoj klupi ne 
dolazi napast da nogama uznemiruju one koji sjede 
pred njima. 

19. Brinuti se da djeca ulaze u dvoranu uredno i u tiši¬ 
ni. Rasporediti mjesta da se ne nađu jedan uz drugoga 
dva nemirnjaka. Neka svaki zna svoje mjesto, da prili¬ 
kom ulaženja ne bude utrke ili borbe za mjesta. Drži¬ 
mo na umu da slabost na početku sata znači izgubljenu 
bitku za cijeli taj sat. 

20. Nikada ne započinjati predavanje grdeći one koji su 
prilikom zauzimanja mjesta pravili nered. Ukor na po¬ 
četku baca neugodno svjetlo na cijeli sastanak. Bolje 
pohvaliti one koji su se uredno smjestili, smireno čeka¬ 
jući i pogledom pozivajući da se i drugi što brže smje¬ 
ste. Započinjemo moliti tek onda kad smo postigli po¬ 
zornost i tišinu. 

21. Treba malo lukavosti da se disciplina prikaže u pri¬ 
vlačnom i lijepom svjetlu. Ne valja reći: »Smirit ću ja 
ovaj razred! Bit ću strog i kažnjavat ću one koji prave 
nered!« Tako biste disciplinu prikazali u grubom svjetlu, 
naveli biste djecu da se od nje brane. Zašto ne biste 
rekli ovako: »Vi znate za Bartolija, za Coppija (naš će 
vjeroučitelj spomenuti neke naše istaknute sportaše, op. 
prev.)... avijatičare, planinare . . Sjajni momci koji 
svladavaju prostor, svemir, planine ... A znate li kako 
je to njima uspjelo? Bili su neumoljivi sami prema 
sebi. Znali su što je disciplina. Rartoli je trenirao na 
kiši i vjetru, vježbao se podnositi glad i žeđ... To je 
disciplina! I mi ćemo se ovdje vježbati u disciplini.« 

Vjerojatno će takav prikaz discipline djeci biti mno¬ 
go privlačniji od onog prvog. 

22. Ne valja umnažati zabrane: »Ovo ni za živu glavu, 
ono nipošto ne smijete, onamo ne smijete ići. . .« Ako 
tako postupamo, dijete se osjeća pritiješnjeno, disciplina 
će mu biti teret, a treba je prikazati kao nešto teško, 
ali poželjno. Treba da se dijete najprije u nešto zaljubi, 
a tek onda da mu se to naredi. Ima stvari koje treba 
prikazati kao uspjeh, kao zgoditak, iako su zapravo 
neizbježne. 

23. Imati ipak razumijevanja. Djeca su uvijek djeca: 
neki prekršaji discipline samo su njihov nestašluk, ni¬ 
pošto zloća. Ne valja sitničariti, treba im dati oduška, 
kad je to potrebno. Ispod ormara istrči miš, i sav će 
razred skočiti na noge. Bilo bi neukusno zbog toga na 
njih vikati, grditi ih. Treba ih ponovno smiriti, dobro¬ 
hotno. 

24. Jeste li ikada zajahali na ždrijepca? Jeste? No, onda 
znate da mu od vremena do vremena treba popustiti 
uzde, dati mu da odahne. No zacijelo ne smijete ispu¬ 
stiti uzde, da vam se ne dogodi pravo zlo. Tako je to i u 
razredu: više puta treba djeci dati da odahnu, nešto 
im ispripovjediti, nečim ih raspoložiti. Ali ne dopustiti 
da prevlada smijeh, ne dati da prevlada potpuna opu¬ 
štenost. Rijetki su čarobnjaci koji mogu pokretom ča¬ 
robnog štapića povratiti izgubljeni red. 

25. Pokušajte sniziti glas kad djeca počnu rastreseno 
brbljati. Odmah će se sve glave podignuti, gledat će u 
vas pitajući se: Što će sad biti? Što namjerava ovim 
slatkim i ljubeznim glasom? Baš ništa. Samo da budete 
Pozorni, jer vjeroučitelj zna da se tišina ne postiže vi¬ 
kom, nego tihim govorom i šutnjom . .. 

26. Ponekad nije dosta govoriti tiho: djeca su odviše 
umorna. Treba imati u pripremi koji zanimljiv događaj, 
neku sliku u bojama. Ili ih jednostavno pozovem da 
ustanu, za molitvu, za pjesmu. Time je uneseno nešto 
živahnosti, pokrenuli ste ih i možete ih dalje voditi. Sve 
što potiče aktivizam potpomaže i disciplinu. 

27. Kad koje dijete izostane s vjeronauka, treba do¬ 
znati razloge, treba poći i do njegove kuće. Kad koje 
dijete ne uči, kad je nemarno, treba zamoliti nekoga iz 
njegove obitelji ili iz susjedstva da se malo njime po¬ 
zabavi. Nađe li se koji nepopravljivi izazivač nereda, 
možda će biti korisno poslati ga na razgovor župniku. 

Pitanja i primjeri 

_ »Ja već toliko godina predajem vjeronauk, ne 

trebam se posebno pripremati!« (1 i 25 26 iz pogl. II)«^ 

— »Meni je dosta baciti oko u knjigu i već sam 
spreman!« (2) 

— U čemu je bliža priprema za vođenje vjerona- 
učnog sastanka? (2) 

— Koiim se knjigama i časopisima služiš kad se 
pripremaš? 

— Od kojih se susljednih dijelova sastoji tvoje pre¬ 
davanje? (5) 

— »Imenik uopće nije važan!« (7) 

— Je li dnevnik isto što i imenik? (7) 

— Vjeroučitelj je poput malog državnika koji drži 
u svojim rukama sve tri »vlasti« . . . Rastumači to. 

— U čemu je vještina zapovijedanja? (8) 

— »Ipak je najbolja njemačka disciplina!« (9) 

— Koja svojstva mora imati onaj tko „želi održavati 
disciplinu? (11—14) 

— Kad su djeca nemirna, tko sve može biti za to 
kriv? (14) 

— »Disciplina je u tome da djeca šute i da su ne¬ 
pokretna.« (9) 

— »Kojiput ne ide bez pljuske!« (17) 

— Na koje poteškoće nailaziš s obzirom na održa¬ 
vanje discipline? (18—26) 

DODATAK 


Statut Bratovštine kršćanskog nauka 


1. U župi.. . ustanovljena je Bratovština kršćansko¬ 
ga nauka pod zaštitom sv. ... 

Pridružena je Nadbratovštini u Rimu. 

2. Ciljevi Bratovštine kršćanskog nauka jesu: 

a) opći cilj je promicanje vjeronauka na svim mje¬ 
stima, na svim razinama i u svim oblicima; 

b) poseban je cilj promicanje, organizacija i svaka 
moguća pomoć vjeronauku za djecu u ovoj župi. 

3. Bratovštinu sačinjavaju: 

a) dječaci i djevojčice koji dolaze na župni vjero¬ 
nauk — kao obični članovi; 

b) djelatni članovi su župljani i župljanke stariji od 
petnaest godina, prikladna ponašanja, koji na bilo koji 
način pomažu Bratovštinu i vjeronauk u župi; 

c) pridruženi članovi su župljani koji žive u župi 
ili izvan župe, bez obzira na dob i spol, koji godišnje 
uplaćuju određeni doprinos; 

d) zaslužni članovi su vjernici koji jednom uplate 
određenu veću svotu. 

4. Bratovštinu vodi Vijeće od sedam članova: ravna¬ 
telj, prvak, tajnik, blagajnik i tri vijećnika. 

5. Vijeće se redovito sastaje najmanje tri puta go¬ 
dišnje: početkom, sredinom i pri kraju vjeronaučne škol¬ 
ske godine. Izvanredni sastanak održava se svaki put 

kad ravnatelj odluči da ga treba sazvati, osobito prili¬ 
kom dolaska biskupa ili nekog člana biskupijskih i dru¬ 
gih katehetskih središta. 

6. Na sastancima Vijeća raspravlja se: 

a) o provođenju u život smjernica koje izdaju bi¬ 
skupijski ili međubiskupijski katehetski uredi i vijeća; 

b) o pothvatima za unapređivanje rada Bratovštine 
i župnog vjeronauka; 

c) o pripremama za plenarne sastanke i izvješta¬ 
jima koji se šalju središnjim katehetskim uredima. 

7. Opći sastanak svih djelatnih članova saziva se 
jedanput godišnje, pri kraju vjeronaučne školske godi¬ 
ne. Na tom se sastanku podnose izvještaji o radu, finan¬ 
cijama i daje se statistički pregled rezultata iz te godine 
— kako o radu Bratovštine tako i o radu župnog vjero¬ 
nauka. 

8. Bratovština preko svoga Vijeća u svom krilu 
organizira: 

a) grupu vjeroučitelja kojima je zadatak predavati 
vjeronauk u raznim razredima, grupama, vjeronaučnim 
zajednicama; 

b) grupu sabirača kojih je zadatak pronalaziti nove 
članove te sabirati redovite doprinose i darove; 

c) grupu tzv. ribara koji traže i dovode na vjero¬ 
nauk vjerničku djecu koja se još nisu uključila. 

9. Bratovština svake godine osobito svečano slavi 
Dan kršćanskog nauka. 

10. Svake godine u mjesecu studenom Bratovština 
slavi jednu svetu misu kao zadušnicu za sve pokojne 
članove. O tome na vrijeme izvješćuje sve članove kako 
bi mogli sudjelovati. 

Planirajte novu vjeronaučnu godinu 
s Makom i Glasom Koncila 


Za novu vjeronaučnu godinu, uz ostala prokušana i 
nova sredstva i metode, stoje vam na raspolaganju naša 
izdanja i višegodišnja iskustva. MAK će kroz cijelu na¬ 
rednu vjeronaučnu školsku godinu pružati iz broja u 
broj građu za pripravu prvopričesnika. Bit će to niz je¬ 
dnostavnih i razrađenih napisa koji će moći poslužiti kao 
izravni materijal za prvopričesnike ili kao dodatna građa 
uz rad s kojim drugim priručnikom. Vjeroučitelji će kao 
i lani imati mogućnost od uredništva MAK-a dobivati 
prateće informacije i upute za rad. Uredništvo MAK-a 
izvješćuje da ove godine MAK ne predviđa nikakvo na¬ 
tjecanje. 

Vjeronaučna služba riječi bit će kroz narednu vjero¬ 
naučnu godinu na dvije razine. Vjeroučitelji (katehete, 
propovjednici) koji za svoje mlade vjernike primaju više 
od 20 primjeraka MAK-a dobivat će umnožen cjelovit 
materijal za sudjelovanje i vođenje nedjeljne mise s dje¬ 
com, a u samom MAK-u nalazit će se ono što vrijedi dati 
izravno djeci u ruke, kako za neposredno praćenje i bolje 
razumijevanje euharistijskih slavlja tako i kao priručnik 
za njihovu pripravu za. sudjelovanje u Euharistiji. 

Za rad možete upotrijebiti i naše već prokušane 
materijale za cjelogodišnji rad s većim ili manjim raz¬ 
redima, grupama ili ekipama. 


• Prisutni — misterij Boga u Bibliji — sažet, jasan 
i sržan tekst za uvođenje starijih učenika u samu srž 
Biblije, 20 d. 

• Mali ključ Biblije — treće dopunjeno izdanie. Su¬ 
stavni pristup povijesti spasenja u svjetlu oslobođenja s 
naglašenom vazmenootajstvenom dimenzijom. Pogodno 
za jednogodišnji rad sa starijima ili za dvogodišnji rad 
s mlađima. 60 d. 

• Mali ključ povijesti Crkve u Hrvata — jedinstvena 
mogućnost da se kroz 38 jedinica (od kojih se njih ne¬ 
koliko zgodno dijeli u dvije metodske jedinice) mladi 
vjernici provedu kroz hrvatsku povijest i nauče u njoj 
prepoznavati povijesnospasenjski ritam obraćenja, skre¬ 
tanja, opterećenja ljudskim slabostima, prolaženja kroz 
muke i čišćenja, slijed otajstvenog umiranja i novog 
rađanja Krista u tijelu Crkve u Hrvata. Svaka metod¬ 
ska jedinica građena je kao Služba riječi s odgovarajućim 
biblijskim čitanjima, te može biti pogodna za održavanje 
posebnih euharistijskih vjeronaučnih slavlja kao i po¬ 
sebnih službi riječi. 55 d. 

• Hoćeš li se krstiti? — Prikaz osnovnih i gotovo svih 
drugih katoličkih vjerskih istina, molitvenog života i 






moralnih usmjeravanja na temelju krsnog obreda. Prak¬ 
tičan i jednostavan sažetak Objave i teologije za najširu 
upotrebu. Klasična katolička nauka i praksa otvorena 
svim napretcima katoličke misli. Prikladno za cjelo¬ 
godišnji rad s vjeroučenicima, posebno za informiranje 
roditelja i kumova prije krštenja djece, također za upo¬ 
znavanje s katoličkom vjerom i Crkvom zrelijih obra¬ 
ćenika i krštenika. 60 d. 

• Domagoj — u obliku pripovijesti o prijateljstvu 
katoličkog i ateističkog dječaka slijedom obreda suvre¬ 
mene katoličke mise gotovo cjelovito upoznavanje s 
katoličkom vjerom. Pogodno za grupe i pojedince, lakša 
i pristupačnija verzija svega onoga što je poslije su¬ 
stavnije obrađeno u knjižici »Hoćeš li se krstiti?«, s 
euharistijskim naglascima i u belestrističkom ruhu. Do- 
štampano izdanje. Cijena 30 d. 

• Živio je među nama — ilustrirana biblijska čitanka 
— uvezano 50 d, broširano 40 d. 

• Tko će mi odgovoriti? — upoznavanje dječaka 
vjernika s problemima ljubavi, plodnosti i braka. U 
tisku. 

• Tko će mi reći istinu? — uvođenje katoličkih dje¬ 
vojčica u tajnu ljubavi i rađanja. U tisku. 

























